title: Marissa Cooper

text: Sarjan alussa Marissa Cooperin elämä vaikuttaa täydelliseltä, ja etenkin hänen äitinsä Julie Cooper halusi saada koko perheen elämän näyttämään loistavalta. Sarjan alussa hänen elämässään tapahtuu kuitenkin paljon raskaita asioita, kuten hänen vanhempiensa ero, isän lähteminen ja äidin uudet suhteet. Marissan äiti on erittäin manipuloiva ja juonitteleva, eikä tyttärellä ja äidillä ole varsinkaan sarjan alkupuolella hyviä välejä keskenään.


title: Marissa Cooper

text: Marissalla on paljon ongelmia, joihin hän etsii lohtua niin alkoholista kuin huumeistakin. Hän muun muassa ottaa yliannostuksen lääkkeitä, joutuu mieleltään häiriintyneen Oliverin huijaamaksi, deittailee komeaa puutarhuria ja seurustelee hetken aikaa tytön kanssa. Marissan poikaystävän Ryan Atwoodin veli Trey yrittää raiskata hänet, ja Marissa ampuu Treytä yrittäessään puolestaan pelastaa Ryanin, jota Trey yritti tappaa. Välikohtauksen seurauksena Marissa erotetaan. Uudessa koulussa hän saa uusia ystäviä, mikä loitontaa häntä Ryanista ja muista vanhoista kavereista. Erityisen läheiseksi hän tulee Johnny Harper -nimisen pojan kanssa, joka kuitenkin yllättäen kuolee onnettomuudessa. Samoihin aikoihin myös on/off-suhde Ryanin kanssa päättyy lopullisesti, ja Marissa masentuu kovasti. Hän lintsaa koulusta, juo liikaa ja alkaa seurustella vaarallisen Kevin Volchokin kanssa. Suhde päättyy, kun Marissa saa tietää Volchokin pettäneen häntä.


title: Marissa Cooper

text: Lopulta Marissa päättää saada elämänsä kuntoon ja lähteä collegen sijasta isänsä risteilyalukselle vuodeksi töihin. Kolmannen kauden viimeisessä jaksossa high school loppuu ja kaikkien tulevaisuus näyttää lupaavalta, ja Ryan saattaa Marissaa lentokentälle. Volchok on kuitenkin päättänyt saada Marissan takaisin itselleen keinolla millä hyvänsä, minkä seurauksena hän lähtee kaahaamaan Ryanin ja Marissaan perään onnistuen lopulta suistamaan heidän autonsa tieltä. Marissa kuolee vammoihinsa Ryanin käsivarsille.


title: LSA

text: LSA (myös D-lysergihapon amidi, D-lysergamidi, ergiini tai LA-111) on ergoliinipohjainen alkaloidi, jota esiintyy esimerkiksi päivänsinen ("Ipomoea tricolor"), ruusunorsukierron ("Argyreia nervosa") ja käärmeenyrtin ("Turbina corymbosa") siemenissä.


title: LSA

text: LSA:n annospotenssi on kymmenesosan lysergihapon dietyyli-amidin (LSD) voimakkuudesta, eli tyypillinen annos on 1-2 mg suun kautta. LSA alkaa vaikuttaa nauttimisesta noin 1–2 tunnin kuluessa ja saavuttaa huippunsa noin 4–5 tunnin tienoilla. Kokemuksiin saattaa liittyä mietoja tai vahvoja visuaalisia harhoja, sekä auraalisia eroavaisuuksia. LSA:ta nauttinut saattaa kokea myös vahvoja emotionaalisia tiloja, jotka voivat henkilöstä riippuen vaikuttaa psyykeen myös negatiivisesti. LSA:n emotionaaliset vaikutukset voivat olla lähes samanlaiset kuin pienen ekstaasiannoksen.


title: LSA

text: LSA:ta ei suositella etenkään raskaana oleville naisille tai ihmisille joilla on geneettistä taipumusta skitsofreniaan tai muihin mielenterveydellisiin sairauksiin. LSA on erityisen vaarallinen syntymättömän lapsen terveydelle koska se supistaa verisuonia.


title: LSA

text: LSA:ta sisältävät siemenet ovat laillisia, paitsi ruusunorsukierron siemenet ovat lääkeainelistalla, mutta päihtymistarkoitukseen murskattujen siemenien hallussapito ja nauttiminen on laitonta. Henkilöä, joka syyllistyy hallussapito- tai käyttörikokseen, voidaan syyttää lääkeainerikoksesta.


title: LSA

text: LSA:n voi havaita virtsanäytteen kautta, mutta LSA:ta ei kuitenkaan seulota normaaleissa tai laajennetuissa huumetesteissä.


title: LSA

text: LSA voi myös laukaista positiivisen tuloksen LSD:n havaitsevissa testeissä. Kuitenkaan ei ole tarkkaa tietoa kuinka kauan LSA näkyy virtsatesteissä.


title: Sisäkorva

text: Sisäkorva ("auris interna") on ohimoluun sisällä oleva korvan osa, joka on nesteen täyttämä. Muut korvan osat ovat välikorva ja ulkokorva, johon luetaan kuuluvaksi korvalehti ja korvakäytävä. Sisäkorvassa sijaitsevat kuulo- ja tasapainoreseptorit. Kuuloreseptorit ovat simpukassa simpukkatiehyeessä ja ne reagoivat sisäkorvaan tuleviin painevärähtelyihin. Ulkokorvasta tuleva ääni kulkee välikorvaan tärykalvon kautta, jonka värähtely siirtyy kuuloluuketjun värähtelyiksi. Kuuloluuketjun ensimmäinen osa, vasara, siirtää värähtelyt ensin alasimen kautta jalustimeen. Jalustin on kiinnittyneenä eteisikkunaan, jonka värähtely aiheuttaa sisäkorvan nesteiden värähtelyä. Nesteiden värähtely aiheuttaa tyvikalvon liikkeen, jonka päällä sijaitsevat kuuloreseptorisolut. Tyvikalvon liikkuessa kuuloreseptorit osuvat yläpuolellaan olevaan katekalvoon ja tämä kosketus saa aikaan kuuloreseptoriin liittyneissä hermosyissä hermoimpulsseja. Nämä hermoimpulssit saavat aivoihin saapuessaan aikaan kuuloaistimuksen.


title: Sisäkorva

text: Kaikkein pienin luu ihmiskehossa on sisäkorvassa.


title: Sisäkorva

text: Tasapainoreseptoreihin kuuluvat sekä liike- että asentoreseptorit. Liikereseptorit sijaitsevat sisäkorvan kaarikäytävissä ja ne reagoivat pään kiihtyvään ympyräliikkeeseen. Asentoreseptorit puolestaan reagoivat suoraviivaiseen kiihtyvään liikkeeseen. Asentoreseptorit sijaitsevat sisäkorvan soikeassa ja pyöreässä rakkulassa. Niiden avulla ihminen tiedostaa pään asennon. Tasapainoreseptoreista lähtevät hermosyyt muodostavat tasapainohermon ja kuuloreseptoreista lähtevät hermosyyt kuulohermon. Sisäkorvan ulkopuolella nämä hermot yhtyvät ja muodostavat kahdeksannen aivohermon eli kuulo-tasapainohermon.


title: Kakadun kansallispuisto

text: Kakadun kansallispuisto on Australian Pohjoisterritoriossa sijaitseva laaja luonnonsuojelualue. Se sijaitsee noin 171 kilometriä Pohjoisterritorion pääkaupungista Darwinista itään. Puiston pinta-ala on 19 804 neliökilometriä. Luonnonpuisto on UNESCOn maailmanperintöluettelossa eräs harvoista kohteista, joka on mainittu sekä kulttuurisen että ympäristöllisen arvonsa vuoksi. Maailmanperintöluetteloon se valittiin vuonna 1981.


title: Kakadun kansallispuisto

text:
Ympäristölliset arvot:
Kulttuuriset arvot:


title: Kakadun kansallispuisto

text:
Kakadun alueelta löytyneet rikkaat mineraaliesiintymät ovat aiheuttaneet ristiriitoja alueen käytöstä. Kakadun alueen itärajan tuntumassa on Rangerin uraanikaivos. Kaivos sijaitsee puiston rajojen sisäpuolella, mutta on laillisin perustein erotettu omaksi alueekseen.
Kakadun luonnonpuiston alueen hallinnoinnista on vastuussa lautakunta, jossa enemmistönä ovat Australian alkuperäiskansojen edustajat.


title: Timbaland

text: Timothy Zachery Mosley (s. 10. maaliskuuta 1972 Norfolk, Virginia), taiteilijanimeltään Timbaland, on yhdysvaltalainen musiikkituottaja, sanoittaja ja rap-artisti.


title: Timbaland

text: Rap-artisti Magoon kanssa Timbalandilla on myös yhtye, Timbaland & Magoo.


title: Timbaland

text: Vuonna 2006 Timbaland plagioi Nelly Furtadolle tekemäänsä kappaleen "Do it" suomalaisen Janne Sunin Assembly-tapahtumassa esitetystä sävelmästä "Acidjazzed Evening". Kappaleessa "Do it" soi Janne Sunin säveltämän kappaleen c64-versiosta kopioidut samplet ja päämelodia. Lisäksi Timbaland käytti alkuperäistä kappaletta sellaisenaan omissa nimissään julkaisemassa Block Party -soittoäänessä.


title: Timbaland

text: Tammikuussa 2007 Timbalandin kerrottiin olevan mukana Madonnan seuraavan albumin tuotannossa. Toukokuussa 2008 Timbalandin ilmoitettiin konsertoivan Suomessa Lahden mäkimontussa 23. elokuuta 2008. Timbalandin esiintyminen Lahdessa kuitenkin peruuntui, sillä samaksi päiväksi oli järjestetty keikat Puolaan ja Australiaan. Suomen keikka peruutettiin kehnomman lipunmyynnin vuoksi.


title: Korvakäytävä

text: Korvakäytävä ("meatus acusticus externus") kuuluu ulkokorvaan yhdessä korvalehden kanssa. Korvakäytävää pitkin äänet siirtyvät paine värähtelyinä tärykalvon värähtelyiksi. Korvakäytävässä on korvavaharauhasia, jotka kuuluvat ihon rauhasiin. Korvavaharauhaset erittävät korvavahaa eli vaikkua, jonka tehtävänä on suojella korvakäytävän ihoa ja pitää hyönteiset loitolla. Korvavaha siirtyy normaalisti ulos korvakäytävästä korvakäytävän pintaepiteelin uusiutuessa. Korvakäytävän tuntohermona toimii muiden toimintojensa ohella kymmenes aivohermo eli vagushermo eli kiertäjähermo.


title: Veronmaksajain Keskusliitto

text: Veronmaksajain Keskusliitto ry (puhekielessä "Veronmaksajat") on vuonna 1947 perustettu poliittisesti sitoutumaton kotitalouksien, yritysten ja yhteisöjen riippumaton järjestö. Se auttaa ja neuvoo suomalaisia verotukseen liittyvissä kysymyksissä.


title: Veronmaksajain Keskusliitto

text: Veronmaksajissa on noin 235 000 jäsentä, joista henkilöjäseniä 191 000 ja yritysjäseniä 44 000. Veronmaksajien toiminnan perustana ovat jäsenmaksut. Liitto ei ota vastaan julkisia avustuksia.


title: Veronmaksajain Keskusliitto

text: Veronmaksajat osallistuu aktiivisesti verokeskusteluun ja tekee omia ehdotuksia verotuksen kehittämiseksi. Veronmaksajain Keskusliitto otti esimerkiksi vuonna 2012 kantaa valtiovarainministeriön esitykseen leikata kaikkien työssään ajavien kilometrikorvauksia kahdella sentillä. Liitto esitti, että hallitus luopuisi kilometrikorvauksiin kaavailluista leikkauksista.


title: Veronmaksajain Keskusliitto

text: Liitto tuottaa taustatietoa päättäjille, tiedotusvälineille ja suurelle yleisölle. Järjestö myös opastaa suomalaisia verotuksen arjessa muun muassa veroilmoitusten jättöaikana. Veronmaksajien verojuristit antavat liiton jäsenille puhelimitse henkilökohtaista veroneuvontaa. Liitolla on eri puolilla Suomea 34 paikallisyhdistystä, joiden järjestämissä veroilloissa jaetaan käytännön vero- ja talousneuvoja kotitalouksille ja yrittäjille.


title: Veronmaksajain Keskusliitto

text: Veronmaksajat julkaisee verotukseen ja talousasioihin keskittyvää Taloustaitoa, joka on Suomen suurin talousaikakauslehti. Liiton jäsenet saavat Taloustaidon kotiinsa jäsenetuna.


title: Veronmaksajain Keskusliitto

text: Veronmaksajien ylin päättävä elin on kerran vuodessa kokoontuva liittokokous. Järjestön toimintaa ohjaa ja valvoo valtuuskunta, johon kuuluvat liiton puheenjohtaja, varapuheenjohtaja sekä 45 jäsentä. Liiton toimintaa johtaa 12-jäseninen hallitus. Liiton ja sen valtuuskunnan puheenjohtaja on professori Seppo Penttilä, ja hallituksen puheenjohtaja on Kirsti Auranen. Liiton toimitusjohtaja on Teemu Lehtinen.


title: Los Angeles Kings

text: Los Angeles Kings on yhdysvaltalainen jääkiekkoseura, joka on kotoisin Los Angelesin kaupungista. Seura pelaa jääkiekon NHL:ssä, jossa se kuuluu läntiseen konferenssiin. Kings on perustettu vuonna 1967 ja sen nykyinen kotiareena on Staples Center. Kings on osa yhdysvaltalsen multimiljardööri Philip Anschutzin urheilu- ja binesimperiumia. Anschutz omistaa myös Staples Centerin.


title: Los Angeles Kings

text: Joukkue on voittanut Stanley Cupin kaksi kertaa.


title: Los Angeles Kings

text: Ensimmäisen mestaruuden Kings voitti kaudella 2011–2012, kun se kukisti New Jersey Devilsin otteluvoitoin 4–2. Voittaessaan mestaruuden, Kings oli päässyt mukaan pudotuspelivaiheeseen konferenssinsa kahdeksannelta sijalta: viimeiseltä, joka oikeutti pudotuspeleihin. Mestaruutta ei oltu koskaan aikaisemmin saavutettu niin alhaisella konferenssisijoituksella.


title: Los Angeles Kings

text: Toisen mestaruuden Kings voitti kaudella 2013–2014 voitettuaan New York Rangersin otteluvoitoin 4–1. Finaalisarjan viides ja ratkaiseva ottelu pelattiin Kingsin kotihallissa. Ottelu päättyi Alec Martinezin tekemään 3-2 jatkoaikamaalin.


title: Arkkipaino

text: Arkkipaino on kirjapaino, missä käytetään arkkipainokoneita painamiseen; kirjanpainomenetelmä, jossa käytetään arkkipainokoneita.


title: Arkkipaino

text: Arkkipainossa käytetään valmiiksi leikattuja paperiarkkeja, eli painokone ei katkaise painettua paperirataa lehtien tai kirjojen sivuiksi painotyön loppuvaiheessa kuten heat-set tai rotaatiomenetelmässä.


title: Arkkipaino

text: Arkkipaino on tuotantomäärältään hitaampi painotapa kuin rotaatiopaino, jossa paperi kulkeutuu painotelojen väliin katkeamattomana paperiratana paperirullilta. Ennen rotaation keksimistä kaikki kirjanpainaminen oli paperiarkeille painamista.


title: Rotaatiopaino

text: Rotaatiopaino on kirjapaino, joka käyttää rotaatiopainokoneita, tai kirjanpainomenetelmä, jossa käytetään rotaatiopainokoneita.


title: Rotaatiopaino

text: Rotaatiopaino käyttää paperinaan paperirullalta painotelojen väliin kulkevaa katkeamatonta paperirataa, joka leikataan sivuarkeiksi vasta painotyön loppuvaiheessa. Rotaatiopaino on arkkipainoa nopeampi painomenetelmä, minkä vuoksi sitä käytetään silloin, kun painosmäärät ovat suurehkoja, esimerkiksi yli 20 000 kappaletta.


title: Rotaatiopaino

text: Rotaatiopainoa suuremmat painosmäärät tuotetaan syväpainolla. Sen käyttäminen alkaa olla kannattavaa yli 80 000 kappaleen painoksista alkaen. Suurimmat painokset voivat sisältää miljoonia kappaleita.


title: Demo (albumi)

text: Demo on Nylon Beatin viides albumi. Se myi jo ennen ilmestymistään kultaa ja myöhemmin samana vuonna myös platinaraja meni rikki. Albumilla on kappale "Viha ja rakkaus", jolla yhtye yritti päästä edustamaan Suomea Euroviisuissa. Albumilta julkaistiin singlet "Viha ja rakkaus", "Syytön" ja "Syntinen". "Syytön"-kappaleesta on tehty myös musiikkivideo. Albumi nousi Suomen virallisen listan sijalle 2.


title: Demo (albumi)

text: Albumilla on ensimmäistä kertaa mukana Erinin ja Jonnan soolokappaleet. Erinin soolokappale on "Sairaanfuckingkipeenraastavaa" ja Jonnan päätösraita "Haloo avaruus".


title: Jan Garbarek

text: Jan Garbarek (s. 4. maaliskuuta 1947 Mysen, Norja) on norjalainen saksofonisti, joka soittaa jazzia, klassista ja maailmanmusiikkia.


title: Jan Garbarek

text: Garbarek teki ensimmäiset levytyksensä 1960-luvun lopulla, jolloin hän oli mukana muun muassa yhdysvaltalaisen jazz-muusikon George Russellin levyillä. Muutamien avant garde -albumien jälkeen Garbarek nousi maailmanmaineeseen 1970-luvulla Keith Jarrettin menestyksekkäässä yhtyeessä. Garbarek saavutti taloudellisen menestyksen Euroopassa albumilla "Dis", jolla hän teki yhteistyötä yhdysvaltalaiskitaristi Ralph Townerin kanssa. Maailmanmusiikkielementtejä Garbarek otti tuotantoonsa 1980-luvulla, ja vuoden 1993 albumi "Offiicium", joka oli yhteislevytys brittiläisen lauluyhtye Hilliard Ensemblen kanssa, on yksi ECM:n parhaiten myyneistä albumeista. Jan Garbarekin tytär Anja Garbarek on myös muusikko.


title: Jan Garbarek

text: Garbarekin on luonnehdittu kuuluvan vuonojazzin ensimmäisiin edustajiin 1970-luvulla.


title: Eila Pennanen

text: Säde Eila Talvikki Pennanen (8. helmikuuta 1916 Tampere – 23. tammikuuta 1994 Tampere) oli suomalainen kirjailija, kriitikko, esseisti ja suomentaja.


title: Eila Pennanen

text: 1960-luvulla kiinnostus yhteiskunnallisiin asioihin alkoi heijastua keskiluokan kuvaajaksi luonnehditun Pennasen teoksista. Monet kriitikot ovat nimenneet Pennasen päätyöksi Tampere-trilogian, johon kuuluvat teokset "Himmun rakkaudet" (1971), "Koreuden tähden" (1972) ja "Ruusuköynnös" (1973).


title: Eila Pennanen

text: Eila Pennasen vanhemmat olivat tehtaanisännöitsijä Hugo Henrik Pennanen ja Hilma Maria Pennanen (o.s. Enegrén). Pennanen pääsi ylioppilaaksi 1936, valmistui filosofian kandidaatiksi Helsingin yliopistosta 1940 ja suoritti kirjastotutkinnon 1947. Pennanen oli naimisissa mainostoimittaja Alpo Vammelvuon kanssa 1945–1953. Avioliitosta syntyivät lapset Ale (1945–1997) ja Hanno (1947–1994). Vuosina 1961–1973 Pennanen oli avioliitossa toimittaja, suomentaja Juhani Jaskarin kanssa. Pennanen ja Jaskari suomensivat yhdessä useita teoksia.


title: Eila Pennanen

text: Pennanen osallistui talvi- ja jatkosodan aikana Karjalassa työpalveluun. Sieltä palattuaan hän kirjoitti esikoisteoksensa, ylioppilasromaanin "Ennen sotaa oli nuoruus". Romanttiset 1940-luvun kirjat saivat 1950-luvulla jatkokseen historiallisen suurromaanin "Pyhä Birgitta", joka kertoo ruotsalaisen 1300-luvulla eläneen pyhimyksen ja näkyjennäkijän pyhän Birgittan elämäntarinan. 1960-luvulla Pennanen tutustui vasemmistolaisiin aatteisiin muun muassa serkkunsa, kirjailija Jarno Pennasen kautta.


title: Eila Pennanen

text: Pennanen oli tuottelias romaanikirjailija ja novellisti sekä maineikas suomentaja. Hän kirjoitti myös näytelmiä, radiokuunnelmia, esseitä ja nuortenkirjoja. Hän oli arvostettu kulttuurivaikuttaja ja oli jäsenenä muun muassa valtion kirjallisuuslautakunnassa ja Suomen Kirjailijaliiton johtokunnassa. Pennanen opetti 1960- ja 1970-luvuilla Helsingin yliopistossa. Kirjailijantyönsä ohella hän toimi 1940- ja 1950-luvulla arkistonhoitajana, WSOY:n kirjastonhoitajana, mainostoimittajana sekä kulttuurilehti "Parnasson" toimitussihteerinä.


title: Syväpaino

text: Syväpaino on kirjapainomenetelmä, jota käytetään suuripainoksisiin, paljon kuvia ja sivuja sisältäviin painotöihin, kuten suuriin aikakauslehtiin, tuoteluetteloihin ja pakkausmateriaaleihin. Syväpainomenetelmässä painopinnan painava osa on painamatonta pintaa alempana. Painoväri siirtyy painettavaan materiaaliin rasterikupeista eli painopinnan syvennyksistä, mistä menetelmä on saanut nimensä.


title: Syväpaino

text: Syväpainossa ei käytetä offsetpainon tapaan painopintana sylinterin ympärille kiinnitettäviä painolevyjä, vaan sylintereihin uurretaan kaiverrustimantilla tai laserilla painettava sisältö joka kerta uudelleen. Yleensä syväpainosylinteri vielä kromataan painokestävyyden parantamiseksi.


title: Syväpaino

text: Syväpainomenetelmässä kaikki väriä siirtävät pinnat muodostetaan noin 0,002–0,04 mm syvien rasterikuppien avulla. Syväpainokuvan tummuus vaihtelee rasterikupin tilavuuden mukaan: vaaleita sävyjä painavan rasterikupin tilavuus on pieni ja tummia sävyjä painava suuri. Syväpainojäljen tunnistaa helposti rasteripisteiden aiheuttamasta sahalaitaisuudesta myös tekstin kirjaimissa.


title: Syväpaino

text: Yleisesti syväpainokoneet ovat raina- eli rotaatiopainokoneita), joissa painomateriaali tulee rullalta. Painoprosessissa syväpainosylinteri väritetään ensin nestemäisellä painovärillä, jolloin sylinterin pinnassa olevat rasterikupin täyttyvät. Heti värittämisen jälkeen ohut teräskaavin, eli raakeli, poistaa ylimääräisen värin rasterikuppien välisiltä kannasalueilta. Painettava materiaali kulkee puristustelan ja syväpainosylinterin välistä, jolloin painoväri siirtyy rasterikupeista painettavalle materiaalille suuren puristusvoiman avulla. Painamisen jälkeen painomateriaali kulkee kuivauslaitteen läpi, joka haihduttaa painoväristä liuotinaineen ja kuivattaa painovärin.


title: Syväpaino

text: Koska painopinnan valmistuskustannukset ovat korkeat, on syväpaino vain suurten painosten painomenetelmä. Kannattavat painokset voivat vaihdella 80 000 kappaleesta miljooniin kappaleisiin. Yleisimmät syväpainolla painettavat tuotteet ovat aikakauslehtiä, mutta menetelmää käytetään paljon myös erilaisten pakkaustuotteiden painamiseen.


title: Syväpaino

text: Suuren painonopeuden ja tarkan painolaadun lisäksi syväpainon etuna on se, että voidaan käyttää verrattain edullista mekaanista superkalanteroitua paperia.


title: Syväpaino

text: Syväpainossa painetaan muun muassa huonekaluvalmistaja Ikean vuosittainen tuoteluettelo, jonka yhteispainos eri kieliversioineen on noin 160 miljoonaa kappaletta.


title: Syväpaino

text: Suomen ainoa syväpaino on Helprintin Mikkelin syväpaino sen jälkeen, kun Acta Printin Espoossa sijaitseva Kivenlahden syväpaino lakkautettiin vuonna 2007. Helprint sanoo olevansa Pohjoismaiden suurin syväpainolaitos, joka tekee painotöitä muiden Pohjoismaiden lisäksi myös Britannian ja Venäjän markkinoille.


title: Syväpaino

text: Suomen ensimmäisen syväpainon perusti Otava Helsingin Hietalahdenrantaan vuonna 1921 muun muassa Suomen Kuvalehden painamista varten. WSOY aloitti syväpainannan vuoden 1926 alussa, Suomalaisen Kirjallisuuden Seuran kirjapaino 1937, Paasipaino 1956 ja seuraavana vuonna Hertso ja Tilgmann. Suomen Kuvalehti painettiin syväpainossa vuoteen 2008 saakka, jolloin se siirtyi offsetiin.


title: Splinter

text: Splinter on The Offspringin seitsemäs albumi joka julkaistiin vuonna 2003. Albumi on yhtyeen ensimmäinen, jossa ei ole mukana rumpali Ron Welty. Albumi ei yltänyt The Offspringin 90-luvun myyntilukuihin, mutta myi silti Yhdysvalloissa platinaa.


title: Splinter

text: Albumi alkuperäinen nimi oli Chinese Democracy, sama nimi kuin Guns N' Rosesin vuosia tekeillä ollella albumilla. Yhteen keulahahmo Dexter Holland kommentoi asiaa sanoen, että se oli hauskinta mitä vain voi keksiä: "Axl ripped off my braids, so I ripped off his album title", joka vapaasti käännettynä tarkoittaa: "Axl vei lettini, joten minä vein hänen levynsä nimen". Kommentilla viitattiin Axl Rosen uuteen hiustyyliin, joka muistutti Hollandin tyyliä 90-luvulla. Rosen ryhdyttyä oikeustoimiin The Offspring muutti nimen "Splinter"iksi, jottei julkaisu myöhästyisi.


title: Splinter

text: Kappaleet "Hit That" ja "(Can't Get My) Head Around You" julkaistiin singleinä.


title: Sampo (nimi)

text: Sampo on suomalaisen miehen etunimi. Nimi on saatu suomalaisessa kansanrunoudessa ja Kalevalassa esiintyvästä ihme-esineestä, sammosta. Nimipäivää Sampot viettävät 3. huhtikuuta, jolloin on myös Veetin nimipäivä. Vuoden 2015 loppuun mennessä 3546 suomalaista miestä oli saanut nimen Sampo, lähes puolet heistä 1980- ja 1990-luvuilla.


title: Jukka Leino

text: Jukka Pekka Leino (s. 10. kesäkuuta 1978 Heinävesi) on entinen suomalainen alppihiihtäjä.


title: Jukka Leino

text: Leino voitti pujottelun Suomen mestaruuden vuosina 2004, 2006 ja 2009, jolloin hän voitti myös supersuurpujottelun ja superyhdistetyn Suomen mestaruuden. Vuonna 2010 hän voitti suurpujottelun Suomen-mestaruuden. Kaiken kaikkiaan Leinolla on 14 aikuisten SM-mitalia, joista kuusi on kultaisia. Leino on voittanut myös Slovenian, Kroatian ja Ruotsin mestaruudet. Aikuisten sarjassa hänellä on yhteensä 84 palkintopallisijoitusta, joista 38 on voittoja.


title: Jukka Leino

text: Leino osallistui 88:aan maailmancupin osakilpailuun. Hänen parhaat sijoituksensa ovat pujottelussa Wengenin 11. sija tammikuussa 2004 ja suurpujottelussa Whistlerin 20. sija helmikuussa 2008. Kaudella 2007–2008 Leino voitti suurpujottelun Eurooppa-cupin kolmantena suomalaisena kautta aikojen. Muut voittajat ovat olleet Sami Uotila (2001) ja Marcus Sandell (2007). Arvokilpailuissa Leino on ollut parhaimmillaan seitsemästoista Val d'Isèren MM-kilpailujen 2009 suurpujottelussa. Hän on osallistunut MM-kilpailuihin neljästi.


title: Jukka Leino

text: Seuratasolla Leino edusti Heinäveden Hyrskettä. Leinon pituus on 180 cm ja aktiivivuosinaan hän painoi 80 kg.


title: Jukka Leino

text: Leino lopetti uransa kauden 2009–2010 jälkeen. Vuotta myöhemmin hän siirtyi Fischerin palvelukseen koordinaattoriksi.


title: Buckethead

text: Brian “Buckethead” Carroll (s. 13. toukokuuta 1969) on yhdysvaltalainen kitaristi ja säveltäjä. Hän on julkaissut yli 290 soololevyä ja työskennellyt monien sivuprojektien kanssa. Hänen musiikkinsa on monipuolista ja käsittää monia genrejä. Buckethead on kuuluisa käyttämästään KFC-ämpäristä sekä kabukinaamiostaan, joihin hän sai innoituksensa kauhuelokuvista. Hän on käynyt muun muassa Ozzy Osbournen jaRed Hot Chili Peppersin koe-esiintymisissä.


title: Buckethead

text: Bucketheadin pääinstrumentti on sähkökitara, mutta hän osaa soittaa sujuvasti myös bassoa, banjoa sekä selloa. Buckethead on saavuttanut arvostusta ilmiömäisillä soittotaidoillaan ja häntä pidetäänkin yhtenä maailman parhaimmista kitaristeista. Hänet on äänestetty sijalle kahdeksan Guitar Onen listalla ”Top 10 Guitar Shredders of All Time” (suom. Kaikkien aikojen 10 parasta tiluttajaa). Buckethead tunnetaan erityisesti äärimmäisyyksiin viedystä tekniikastaan, erittäin nopeista sormistaan sekä albumeista, jotka sisältävät intensiivisiä ja pitkiä kitarasooloja. Joskus Bucketheadia on syytetty tunteettomasta ja kliinisestä soittamisestaan. Tästä huolimatta hän on julkaissut myös rauhallista, herkkää ja akustista tuotantoa.


title: Buckethead

text: Buckethead esiintyy pääasiassa sooloartistina, vaikkakin hän on tehnyt musiikkia muun muassa Les Claypoolin, Viggo Mortensenin, Serj Tankianin ja Iggy Popin kanssa. Hän soitti myös Guns N’ Rosesissa vuosina 2000–2004. Buckethead on myös säveltänyt musiikkia moniin elokuviin kuten "Saw 2", "Mortal Kombat" ja "Last Action Hero".


title: Buckethead

text: Buckethead välttelee julkisuutta, eikä hän ole paljastanut itsestään medialle juuri mitään. Syntymänimeltään Bucketheadin tiedetään kuitenkin olevan Brian Carroll. Uransa aikana hän ei ole antanut kuin muutaman haastattelun ja väittää virallisessa elämäkerrassaan kanojen kasvattaneen hänet. Alkuaikojen tuotoksissa useat kappaleiden sekä albumeiden nimet viittaavat jollakin tavoilla kanoihin. Bucketheadilla on kaksi siskoa (Lisa ja Lorrie Carroll) ja kaksi veljeä (John ja Ben Carroll). Bucketheadin jokaisen levyn sisällä olevassa vihkosessa on erityiskiitokset hänen perheenjäsenilleen. Päävaikuttajikseen Buckethead on kertonut Michael Jacksonin, Paul Gilbertin, Michael Jordanin, Shawn Lanen, Joe Satrianin, Bootsy Collinsin, Jennifer Battenin ja Randy Rhoadsin.


title: Buckethead

text: Buckethead lähetti vuonna 1988 Guitar Player Magazinen järjestämään kisaan ”Brazos”-nimisen kappaleen, joka sijoittui kisassa toiseksi. Bucketheadin taidot ja ikä keräsivät huomiota. Tätä kautta Guitar Player Magazinen päätoimittaja Jas Obrecht tutustui Bucketheadin, joka oli vakuuttanut hänet demollaan. Obrecht otti yhteyttä häneen ja heistä tuli ystäviä.


title: Buckethead

text: Muutaman omakustanteisen albumin jälkeen John Zornin Avant-levy-yhtiö julkaisi "Bucketheadland"-levyn vuonna 1992. Yhdysvalloissa levy oli saatavilla ainoastaan Japanista maahantuotuna versiona, mutta tästä huolimatta se keräsi hyviä arvosteluja sekä kohtuullisen määrän huomiota kuuntelijoilta.


title: Buckethead

text: Näihin aikoihin Buckethead tutustui nimekkääseen basistiin ja tuottajaan Bill Laswellin, joka on ollut mukana usealla Bucketheadin albumilla, ja Buckethead on myös saanut työskennellä useiden Laswellin työtovereiden kanssa. Yksi Laswellin projekteista oli Death Cube K, joka on anagrammi ”Buckethead”:sta, jonka avulla voitiin laillisesti kiertää sopimus Sonyn kanssa, jonka Buckethead oli solminut vuonna 1994 julkaistakseen "Giant Robot" -albuminsa.


title: Buckethead

text: Anthony Kiedisin omanelämäkerran, Scar Tissuen, mukaan Buckethead kävi koe-esiintymisessä soittaakseen kitaraa Red Hot Chili Peppersissä John Fruscianten yhtyeestä lähdön jälkeen. Buckethead sai osakseen julkisuutta soittaessaan Guns N Rosesissa, mutta hänen epäonnekseen yhtye oli tällä ajanjaksolla hyvin epäaktiivinen. Yhtyeellä ja Bucketheadillä oli erimielisyytensä, ja Buckethead erosi yhtyeestä. Varsinaista syytä Bucketheadin lähtöön ei kumminkaan koskaan kerrottu.


title: Buckethead

text: Eräässä haastattelussa Ozzy Osbourne kertoi, että hän oli tarjonnut Bucketheadille paikkaa soittaa kitaraa hänen yhtyeessään Ozzfestissä. Ozzy kuitenkin päätti toisin tavattuaan hänet. Buckethead kieltäytyi ehdottomasti menemästä lavalle ilman normaalia esiintymisasuaan.


title: Buckethead

text: Vuonna 2005 Buckethead julkaisi albumin nimellä Buckethead & Friends – "Enter the Chicken", jonka julkaisi System of a Downissa vaikuttavan Serj Tankianin levy-yhtiö Serjical Strike. Albumilla vierailee Tankian, Maximum Bob, Death by Stereon laulaja Efrem Shulz ja moni muu. Albumia on markkinoitu rakenteeltaan helpommaksi, mutta silti maustettuna Bucketheadin kitaravirtuoosimaisilla taidoilla. Samana vuonna Buckethead myös viimein julkaisi ensimmäisen DVD:nsä "Secret Recipe", jota alun perin myytiin vain kiertueilla. Aluksi DVD oli todella vaikea saada hankittua, mutta maaliskuusta 2006 lähtien DVD on ollut yleisesti saatavilla. Vuoden 2006 lopulla Buckethead julkaisi toisen DVD:n nimellä "Young Buckethead", jossa on käsittelemätöntä materiaalia vuosilta 1990 ja 1991, kolme kokonaista Deli Creeps -yhtyeen konserttia sekä takahuone- ja soolomateriaalia pelkästään Bucketheadistä. Buckethead on tuottanut koko kuvituksen DVD:hensä itse.


title: Buckethead

text: Vuonna 2006 julkaistussa "Guitar Hero 2" -pelissä on Bucketheadin kappale ”Jordan”, johon hän sävelsi soolon peliä varten. Myös "Guitar Hero 3" -pelissä on ladattavana kappaleena Bucketheadin kappale ”Soothsayer”.


title: Buckethead

text: Bucketheadin kiertuemuusikoihin kuuluvat lähinnä Pinchface (rummut) ja Dan Monti (basso). Buckethead käyttää yhä enemmän myös taustanauhoja korvaamalla rumpuja ja bassoa. Vuosien varrella keikoilla on nähty niin beatboxaajia kuin DJ:täkin. Myös Bucketheadin roudari, P-Sticks nähdään usein lavalla, useimmiten vain seisomassa erikoinen maski naamallaan. Buckethead on myös aloittanut keikkojaan jamittelulla That 1 Guyn kanssa.


title: Buckethead

text: Buckethead


title: Buckethead

text: Buckethead & Travis Dickerson


title: Buckethead

text: Cobra Strike


title: Buckethead

text: Colonel Claypool's Bucket of Bernie Brains


title: Buckethead

text: Cornbugs


title: Buckethead

text: Death Cube K


title: Buckethead

text: The Deli Creeps


title: Buckethead

text: El Stew


title: Buckethead

text: Giant Robot


title: Buckethead

text: Gorgone


title: Buckethead

text: Guns N' Roses


title: Buckethead

text: Pieces


title: Buckethead

text: Praxis


title: Buckethead

text: Viggo Mortensenin kanssa julkaistut


title: Buckethead

text: Thanatopsis


title: Buckethead

text: ClassX


title: 12 apinaa (albumi)

text: 12 apinaa on Nylon Beatin kahdeksas albumi vuodelta 2003. Se on myynyt platinaan oikeuttavan määrän. Albumilta julkaistiin singlet ”12 apinaa”, ”Petollinen päiväkirja”, ”Nukutaan” ja ”Psykedeliaa”. Albumi nousi Suomen virallisen listan sijalle 3.


title: 12 apinaa (albumi)

text: Jonna ja Erin ovat ensimmäistä kertaa kirjoittaneet albumilleen sanoituksia. Jonna on kirjoittanut kappaleiden ”Astu mun tarinaan” ja ”Ennen aurinkoa karkaat” sanoitukset, Erin puolestaan kappaleiden ”Prinssi” ja ”Nopee” sanoitukset Lina Paavilaisen kanssa. Vaikka molemmat myöntävät "12 apinaa" -levyn virallisen nuottikirjan sivuilla, etteivät osallistuneet ”Pelastusrengas”-kappaleen kirjoittamiseen, Jonna ja Erin on merkitty sen sanoittajiksi Risto Asikaisen ja Ilkka Vainion kanssa. Muuten kappaleet ovat täysin Asikaisen ja Vainion käsialaa.


title: 12 apinaa (albumi)

text: "Itse valtiaat" -satiirisarjassa Paavo laulaaeduskunnasta pilkkalaulun ”200 apinaa”, jonka pohjana on Nylon Beatin ”12 apinaa”. Happoradio on tehnyt kappaleesta oman versionsa "Livenä vieraissa" -kokoelmalle.


title: Thomas Calabro

text: Thomas Calabro (s. 3. helmikuuta 1959, Brooklyn, New York) on yhdysvaltalainen miesnäyttelijä, joka tunnetaan parhaiten roolistaan Melrose Placen Michael Mancinina. Hän oli ainut näyttelijänä joka oli sarjassa koko sen koko olemassaoloajan vuosina 1992–1999.


title: Thomas Calabro

text: Calabro oli naimisissa Elizabeth Pryorin kanssa vuodesta 1993 aina vuoteen 2005 asti, jolloin pariskunta erosi. Pariskunnalla on kolme lasta.


title: Väinämö

text: Väinämö on suomalainen miehen etunimi ja myös suomalainen sukunimi.


title: Väinämö

text: Väinämö on lyhentymä Kalevalan pääsankarin "Väinämöisen" nimestä, jonka kantasanana on ollut 'väinä' (leveä, syvä, tyynesti virtaava joki).


title: Väinämö

text: Suomen almanakassa nimi on ollut vuodesta 1929 lähtien.


title: Väinämö

text: Väestörekisterikeskuksen mukaan Suomessa on 1900-luvun alusta vuoden 2009 loppuun mennessä 1 546 miestä on saanut nimekseen Väinämö. Ensimmäiseksi etunimeksi sitä kuitenkaan ei ole annettu kenellekään ainakaan vuoden 1965 jälkeen.


title: Nicholas Lea

text: Nicholas Lea (22. kesäkuuta 1962 New Westminster, Brittiläinen Kolumbia, Kanada), oikealta nimeltään Nicholas Christopher Schroeder, on kanadalainen näyttelijä. Hänen tunnetuin roolinsa on Alex Krycek 1990-luvun sarjassa "Salaiset kansiot".


title: Nicholas Lea

text: Lea sai ensimmäisen suuren roolinsa sarjasta "Kuuma piiri" ("The Commish"), jossa hän näytteli vuosina 1991–1994. "Salaisissa kansioissa" Lea esiintyi vuoden 1994 alussa pienessä sivuroolissa, ja ensimmäistä kertaa hänet nähtiin Alex Krycekin roolissa saman vuoden loppupuolella.


title: Nicholas Lea

text: "Salaisten kansioiden" päätyttyä vuonna 2002 Lea on vieraillut muun muassa sarjoissa "NYPD Blue" ja "C.S.I."


title: Otto Kotilainen

text: Otto Kotilainen (5. helmikuuta 1868 Heinävesi – 9. elokuuta 1936 Helsinki) oli suomalainen säveltäjä. Hänen tunnetuimpia laulelmiaan ovat muun muassa joululaulut "Varpunen jouluaamuna" (san. Sakari Topelius) ja "Kun joulu on" (san. Alpo Noponen) sekä monia muita lauluja, kuten "Kyyhkynen kylpee", "Laulu oravasta", "Pilvitanssi". Näiden lisäksi Kotilainen sävelsi musiikkia torvelle, viululle ja pianolle, lukuisia kuorolauluja kuten "Väinölän väki" (san. Eino Leino) sekä näytelmämusiikkia. Hän myös edesauttoi Heinäveden laulu- soitto- ja urheilujuhlien järjestämistä.


title: Otto Kotilainen

text: Kotilainen rakasti Heinävettä ja erityisesti sen virtoja ja koskia. Hänellä oli kesäasunto Varisselällä Varisvedellä. Hän oli innokas kalastaja. Muun muassa Eino Leino ja Juhani Aho olivat usein vieraina hänen kesäasunnollaan. Kotilaisesta on käytetty nimeä "Heinäveden Otto Suuri."


title: Otto Kotilainen

text: Kotilainen aikoi kirjoittaa omaelämäkerran, mutta siitä jäi vain nimi: "Lauluja ja lohia, Heinävettä ja Helsinkiä".


title: Otto Kotilainen

text: Kotilainen oli musikaalisesta perheestä ja harrasti laulua pienestä pitäen. Hän kävi Kerman kansakoulua, jota myös runoilija Alpo Noponen kävi. He olivat lapsuudenystäviä. Myöhemmin Noponen sanoitti joitakin Kotilaisen sävellyksiä.


title: Otto Kotilainen

text: Kotilainen valmistui opettajaksi Jyväskylästä 1890. Vuonna 1893 Kotilainen pääsi Helsinkiin opettajaksi. Samalla hän opiskeli säveltämistä Helsingin musiikkiopistossa ja myöhemmin Jean Sibeliuksen oppilaana.


title: Otto Kotilainen

text: Kotilaisesta ja hänen sävellystuotannostaan on kirjoitettu ainakin kaksi opinnäytetyötä, Laulumusiikin mestari: Otto Kotilaisen elämänvaiheiden ja sävellystuotannon tarkastelua Jyväskylän yliopiston musiikkitieteen laitokseen ja Laulun lähteillä: Säveltäjä Otto Kotilainen (1868–1936) Metropolia-ammattikorkeakoulun musiikkipedagogian opintolinjalle.


title: Satasen laina

text: Satasen laina on Nylon Beatin toinen albumi. Levy julkaistiin 1. huhtikuuta 1997 ja se on myynyt tuplaplatinaa. Albumilta on julkaistu singlet "Satasen laina", "Kuumalle hiekalle" ja "Jos". Albumi nousi Suomen virallisen listan sijalle 7.


title: Satasen laina

text: Albumin kappaleista vastaa sävellyksien ja sovituksien osalta Risto Asikainen, sanoitukset ovat hänen ja Ilkka Vainion käsialaa. Nimikkokappaleesta kuvattiin musiikkivideo.


title: Bobbie Eakes

text: Bobbie Diane Eakes (s. 25. heinäkuuta 1961 Warner Robins, Georgia, Yhdysvallat) on yhdysvaltalainen näyttelijä. Ennen näyttelijänuraansa hän oli Miss Georgia 1982.


title: Bobbie Eakes

text: Eakes tunnetaan parhaiten Macy Alexanderin roolistaan saippuasarjasta Kauniit ja rohkeat, jossa hän näytteli vuodesta 1989 vuoteen 2000 sekä vuodesta 2002 vuoteen 2003. Macy oli erittäin suosittu kiltin tytön tapainen rooli joka taisteli omia demonejaan vastaan (kuten alkoholismia) ja hänen ja Thorne Forresterin on/off-suhde kuului sarjan vakiojuoniin vuosikausien ajan. Macy harrasti myös laulamista, aivan kuten Bobbiekin, joka on levyttänyt laulujaan ja laulanut mm. Euroopassa vieraillessaan. Pitäessään Macyn roolista taukoa, Eakes juonsi ohjelmaa kantrimusiikista musiikkitelevisiolle. Vuonna 2003 Macy kirjoitettiin jo toisen kerran pois sarjasta ja sen jälkeen Bobbie otti Krystal Carey Chandlerin roolin suositusta saippuasta All My Children. Bobbie on ollut neljästi ehdolla Soap Opera Digest Awardin saajaksi.


title: Bobbie Eakes

text: Eakes on myös näytellyt myös entisen vastanäyttelijän Jeff Trachtan (Thorne nro. 2) kanssa tuotoksissa Cinderella ja Love Letters. Hän ja Jeff ovat nykyäänkin läheisiä ystäviä. He ovat levyttäneet CD:n yhdessä nimeltä "Bold and Beautiful Duets", joka oli suuri hitti Euroopassa.


title: Bobbie Eakes

text: Eakes on ollut naimisissa käsikirjoittaja/näyttelijä Davin Steenin kanssa heinäkuusta 1993 lähtien, he tapasivat näytelmätunneilla. Eakes on syntynyt 25. heinäkuuta 1961 eli samana päivänä kuin hänen entinen vastanäyttelijänsä Katherine Kelly Lang (Brooke Logan). Hänen suosikkinsa televisio-ohjelmista on Seinfeld.


title: William Gott

text: William Henry Ewart "Strafer" Gott (13. elokuuta 1897 – 7. elokuuta 1942) oli brittiarmeijan upseeri ensimmäisessä ja toisessa maailmansodassa ja yleni ennen kuolemaansa kenraaliluutnantiksi.


title: William Gott

text: Gott osallistui ensimmäiseen maailmansotaan upseerina rykmentissään "King's Royal Rifle Corpsissa" (KRRC) Ranskassa. Hän oli sotavankina 1917–1918.


title: William Gott

text: Gott saapui 1939 Egyptiin everstiluutnanttina komennuksessaan KRRC:n 1. pataljoona. Seuraavaksi hän palveli esikuntaupseerina, tukiprikaatin komentajana (prikaatikenraali) ja divisioonankomentajana (kenraalimajuri) 7. panssaridivisioonassa. Alkuvuodesta 1942 Gott ylennettiin kenraaliluutnantiksi ja hänet nimitettiin XIII armeijakunnan komentajaksi. Armeijakunta osallistui hänen komennossaan Gazalan taisteluun ja ensimmäiseen El Alameinin taisteluun. Elokuussa 1942 pääministeri Winston Churchill päätti siirtää kenraali Claude Auchinleckin pois Lähi-idän esikunnan ylipäällikön ja 8. armeijan väliaikaisen komentajan tehtävistä. Gottin aggressiivinen, jopa äkkinäinen persoonallisuus (lempinimi "Strafer"), ilmeisesti miellytti Churchilliä, joka kaipasi hyökkäävämpää otetta Pohjois-Afrikassa. Täten Gott valittiin 8. armeijan komentajaksi huolimatta Auchineckin ja brittiarmeijan ylipäällikön, kenraali Alan Brooken näkymyksestä Gottin heikkouksista suurten yhtymien komentajana, jotka ilmenivät epätasaisena taistelutoimintana ennen ensimmäistä El Alameinia ja sen aikana. Hän toimintansa divisioonankomentajana oli onnistunutta, mutta hän ei pystynyt käyttämään komentajan taitojaan strategisella tasolla, jossa vaaditaan yhteistoimintaa eri joukkojen ja aselajien välillä. Ennen kuin Gott ehti ottaa vastaan komentajuutta, hän sai surmansa matkalla, kun saksalaiset hävittäjät ampuivat alas häntä kuljettaneen lentokoneen ja tulittivat pudonnutta konetta.


title: Brian Carroll

text: Brian Michael Carroll (s. 20. heinäkuuta 1981 Springfield, Virginia, Yhdysvallat) on yhdysvaltalainen jalkapalloilija, pelipaikaltaan puolustava keskikenttäpelaaja. Hän edustaa Major League Soccerin Philadelphia Unionia.


title: Brian Carroll

text: Carroll pelasi yliopistojalkapalloa Wake Forest Universityn joukkueessa vuosina 2000–2002, joiden aikana hänet valittiin muun muassa Atlantic Coast Conferencen tähdistöjoukkueeseen ja Hermann Trophy -finalistiksi.


title: Brian Carroll

text: Kolmannen yliopistovuotensa jälkeen Carroll teki Project-40-kehityspelaajasopimuksen ammattilaisliiga Major League Soccerin kanssa ja osallistui vuoden 2003 MLS SuperDraft -varaustilaisuuteen, jossa washingtonilainen D.C. United varasi hänet numerolla 11. Debyyttikaudellaan 2003 hän ei saanut valmentaja Ray Hudsonilta lainkaan vastuuta liigaotteluissa, vaan joutui hakemaan peliaikaa A-Leaguen Richmond Kickersistä. Kaudella 2004 Piotr Nowakin alaisuudessa tilanne muuttui ja Carroll nousi avauskokoonpanon pelaajaksi. Hän pelasi kaikissa 30 runkosarjaottelussa ja neljässä pudotuspeliottelussa, kun joukkue voitti liigan mestaruuden MLS Cupin. Hän saavutti joukkueessa myös MLS:n runkosarjamestaruuden MLS Supporters’ Shieldin kausina 2006 ja 2007.


title: Brian Carroll

text: Carroll menetti paikkansa D.C. Unitedin keskikentällä Clyde Simmsille kaudella 2007. Saman vuoden marraskuussa San Jose Earthquakes varasi hänet MLS Expansion Draft -laajennusvaraustilaisuudessa, mutta lähetti muutamaa päivää myöhemmin Columbus Crew’hin vaihdossa Kei Kamaraan. Joukkueenvaihdos osoittautui menestyksekkääksi, sillä kaudella 2008 Columbus voitti sekä MLS Supporters’ Shieldin että MLS Cupin ja Carroll pelasi jälleen kaikissa otteluissa.


title: Brian Carroll

text: Kaudeksi 2011 Carroll siirtyi Philadelphia Unioniin, joka hankki hänet vaihdossa toisen kierroksen varausoikeuteen vuoden 2011 MLS SuperDraft -varaustilaisuudessa ja allokaatiorahaan. Joukkuetta valmensi D.C. Unitedista tuttu Nowak.


title: Brian Carroll

text: Carroll pelasi Yhdysvaltain nuorisomaajoukkueissa ja oli mukana nuorten maailmanmestaruuskilpailuissa vuonna 2001. Yhdysvaltain maajoukkueessa hän debytoi 12. lokakuuta 2005 MM-karsintaottelussa Panamaa vastaan.


title: Brian Carroll

text: Carrollin veljet Jeff ja Pat ovat myös jalkapalloilijoita.


title: Charlie Paddock

text: Charles ”Charlie” William Paddock (8. marraskuuta 1900 Gainesville, Texas – 21. heinäkuuta 1943 Sitka, Alaska) oli yhdysvaltalainen pikajuoksija ja kaksinkertainen olympiavoittaja.


title: Charlie Paddock

text: Antwerpenin olympialaisissa 1920 Paddock voitti 100 metrin juoksun ajalla 10,8 ja sijoittui toiseksi 200 metrillä. Hän jäi 0,1 sekuntia kilpailun voittaneesta Allen Woodringistä loppuajallaan 22,1. Yhdysvaltain 4 × 100 metrin viestijoukkueessa Paddock voitti kultaa ja kolmannen olympiamitalinsa kisoissa. Joukkueen voittoaika 42,2 oli uusi maailman- ja olympiaennätys. Joukkue, johon kuului Paddockin lisäksi Jackson Scholz, Loren Murchison ja Morris Kirksey paransi Saksan vanhaa maailmanennätystä 0,1 sekunnilla. Ennätys pysyi voimassa neljä vuotta, kunnes Britannian joukkue rikkoi sen.


title: Charlie Paddock

text: Vuonna 1921 Paddock juoksi 110 jaardia, joka on hiukan pidempi matka kuin 100 metriä, aikaan 10,2. Ennen vuotta 1956 kukaan ei juossut 100 metriä tätä nopeammin.


title: Charlie Paddock

text: Vuoden 1924 olympialaisissa 1924 Paddock oli jälleen molempien pikamatkojen finaalissa, mutta menestys oli huonompi kuin neljä vuotta aiemmin: hän sijoittui viidenneksi 100 metrillä ja voitti jälleen hopeaa 200 metrillä. Paddock ei ollut mukana viestijoukkueessa. Hän oli mukana myös olympialaisissa 1928, muttei selviytynyt 200 metrillä finaaliin.


title: Charlie Paddock

text: Urheilu-uransa lisäksi Paddock työskenteli useissa sanomalehdissä johtotehtävissä. 1920-luvun lopulla hän myös näytteli muutamissa elokuvissa. Paddock kuoli toisen maailmansodan aikana vuonna 1943 lentokoneonnettomuudessa Alaskassa.


title: Jaakko Tuominen (tähtitieteilijä)

text: Jaakko Tuominen (9. lokakuuta 1909 Turku – 31. tammikuuta 1989 Helsinki) oli suomalainen fyysikko ja tähtitieteilijä ja Helsingin yliopiston professori.


title: Jaakko Tuominen (tähtitieteilijä)

text: Tuominen opiskeli aluksi Turussa. Hän kiinnostui astrofysiikasta, jonka opiskelu ei silloin ollut Suomessa mahdollista. Tuominen opiskeli ja tutki astrofysiikkaa Euroopassa ja Amerikassa 1933–1940 ja 1946–1950. Hän oli henkilökohtaisena ylimääräisenä professorina Helsingin yliopistossa 1951–1974.


title: Jaakko Tuominen (tähtitieteilijä)

text: Tuominen toi Suomeen nykyaikaisen astrofysikaalisen tutkimuksen. Tuomisen ansiota oli Radioastronomisen aseman perustaminen 1952 Helsingin yliopistoon. Asema muuttui 1960-luvun lopulla Astrofysiikan laboratorioksi. Hän myös uudisti suomalaista yliopiston almanakkaa. Tuominen toimi 1964–1970 Ursan puheenjohtajana ja 1975 hänet nimitettiin Ursan kunniajäseneksi.


title: Jaakko Tuominen (tähtitieteilijä)

text: Hänen poikansa Ilkka Tuominen (1939–2011) oli tähtitieteen professorina Oulun yliopistossa.


title: Kreikkalainen ja roomalainen Egypti

text: Kreikkalainen ja roomalainen Egypti on ajanjakso Egyptin historiassa. Kreikkalaiset ja roomalaiset hallitsivat Egyptiä vuosina 332 eaa – 639 jaa. Aleksanteri Suuri valtasi Egyptin vuonna 332 eaa ja hänen kuoltuaan hänen seuraajansa nimittivät Egyptin hallitsijaksi Ptolemaioksen, joka myöhemmin julistautui Egyptin kuninkaaksi. Ptolemaioksen hallitsijasuvun jäsenet hallitsivat Egyptiä aina vuoteen 30 eaa, jolloin roomalaiset valtasivat Egyptin ja tekivät siitä provinssin nimeltä Aegyptus. Arabit valtasivat Egyptin Itä-Roomalta vuosina 639–641.


title: Kreikkalainen ja roomalainen Egypti

text: Ennen vuotta 332 eaa Egypti oli osa Persian valtakuntaa. Egyptiläiset olivat kapinoineet persialaisia vastaan monta kertaa. Kun Aleksanteri Suuren joukot saapuivat Egyptiin vuonna 332 eaa, kukistettuaan kuningas Dareios III:n, ottivat egyptiläiset heidät vastaan vapauttajina. Egyptissä Aleksanteri Suuri vieraili Memfiissä ja Amon-jumalan temppelissä, joka sijaitsi keskellä autiomaata. Aleksanteri perusti Egyptiin uuden kaupungin Aleksandrian. Aleksanteri nimitti useita kreikkalaisia ja makedonialaisia korkeisiin virkoihin ennen kuin hän itse lähti Egyptistä vuonna 331 eaa. Egyptin käskynhaltijaksi jätettiin Kleomenes.


title: Kreikkalainen ja roomalainen Egypti

text: Kun Aleksanteri kuoli vuonna 324 eaa., hänen seuraajansa eli diadokit jakoivat Aleksanterin valtakunnan keskenään. Egyptin satraapiksi valittiin Ptolemaios, joka oli ollut yksi Aleksanterin läheisimmistä ystävistä. Pian diadokien välille syntyi sotia, joihin Ptolemaios otti osaa. Ptolemaios julistautui kuninkaaksi vuonna 306 eaa ja perusti niin sanotun Ptolemaioksen hallitsijasuvun. Kaikki hallitsijasuvun miespuoliset jäsenet ottivat nimekseen myös Ptolemaios. Hallitsijasuvun jäsenet omaksuivat myös egyptiläisten faaraoiden tavan mennä naimisiin lähisukulaistensa kanssa. Kuninkaat hallitsivatkin yleensä yhdessä vaimonsa kanssa. Berenike III hallitsi myös Egyptiä yksin, ilman miespuolista hallitsijakumppania.


title: Kreikkalainen ja roomalainen Egypti

text: Ptolemaiokset eivät aluksi sekaantuneet egyptiläisten uskonnon harjoittamiseen. Pian he kuitenkin omaksuivat muinaisten faaraoiden tavat. Hellenistisellä ajalla Egyptiin muutti paljon kreikkalaisia. Ptolemaios II ja III kreikkalaisille veteraaneille maatilkkuja ja kreikkalaisia kolonioita ja varuskuntia perustettiin ympäri maata. Kreikkalaiset muodostivat Egyptissä yläluokan, jolla oli omat lakinsa ja tapansa.


title: Kreikkalainen ja roomalainen Egypti

text: Ptolemaioksen hallitsijasuvun jäsenet hallitsivat Egyptiä aina vuoteen 30 eaa. saakka. Tällöin roomalainen kenraali Octavianus valtasi Egyptin ja syrjäytti Ptolemaios- sukuisen kuningatar Kleopatra VII:n. Roomalaiset tekivät Egyptistä provinssin nimeltä Aegyptus. Egypti oli alistettu suoraan keisarin hallintaan, ja maata hallitsi keisarin valitsema prefekti. Tulot menivät keisarin kassaan ja senaattorisäätyisiltä oli kielletty astumasta jalallaankaan Egyptiin. Egyptin tärkein tehtävä oli kuitenkin tuottaa viljaa Rooman valtakunnalle ja erityisesti pääkaupungin Rooman viljahuolto oli lähes täysin egyptiläisen vehnän varassa. Egyptin hallintoa ei muutettu suuremmin Ptolemaiosten aikaan verrattuna ja kreikkalaisia nimitettiin jatkossakin korkeimpiin virkoihin.


title: Kreikkalainen ja roomalainen Egypti

text: Ensimmäinen roomalainen prefekti Gaius Cornelius Gallus sai Ylä-Egyptin Rooman valtaan. Toinen prefekti Aelius Gallus yritti vallata Arabian, mutta epäonnistui. Kolmas prefekti Gaius Petronius puolestaan antoi kunnostaa kastelukanavat ja elvytti näin maanviljelyä.


title: Kreikkalainen ja roomalainen Egypti

text: Keisari Neron hallituskaudesta eteenpäin Egypti sai kokea vuosisadan kestävän nousukauden, mutta Marcus Aureliuksen aikana korkea verotus sai egyptiläiset kapinoimaan. Vuonna 175 Avidius Cassius julistautui vastakeisariksi Egyptissä, mutta hänet syrjäytettiin, kun kuultiin Marcus Aureliuksen olevan matkalla häntä kukistamaan. Vuonna 193 Pescennius Niger julistautui keisariksi Syyriassa ja sai Egyptin pian valtaansa, mutta Septimius Severus kukisti hänet pian. Caracalla antoi egyptiläisille, kuten muillekin valtakunnan vapaasyntyisille asukkaille, Rooman kansalaisoikeudet vuonna 212


title: Kreikkalainen ja roomalainen Egypti

text: Suurimpia muutoksia Egyptissä roomalaiskaudella oli kristinuskon saapuminen maahan 100-luvulla. Ajoittaisista vainoista huolimatta kristinusko levisi aluksi Aleksandrian juutalaisten keskuudesta kreikkalaisille ja heidän kauttaan egyptiläisille. Vuoden 200 tienoilla Aleksandriasta oli tullut yksi kristinuskon tärkeimmistä paikoista ja teologian keskus; tärkeitä hahmoja tässä olivat mm. Origenes, Klemens Aleksandrialainen sekä Athanasios Suuri.


title: Kreikkalainen ja roomalainen Egypti

text: Vuonna 312 Konstantinus Suuri julisti kristinuskon yhdeksi valtion hyväksymistä uskonnoista. 300-luvulla Egyptissä levisi areiolaisuudeksi tunnettu kristinuskon suuntaus, joka kiellettiin Nikean ensimmäisessä kirkolliskokouksessa vuonna 325. Tämä johti mellakoihin ja kapinoihin Egyptissä.


title: Kreikkalainen ja roomalainen Egypti

text: Rooman valtakunnan jaossa vuonna 395 Egypti jäi Itä-Rooman valtapiiriin. Vuonna 619 Persia valtasi Egyptin, mutta keisari Herakleios valtasi sen takaisin vuoteen 629 mennessä. Kuitenkin jo vuonna 639 kalifi Omarin joukot hyökkäsivät Egyptiin. Pääosa Egyptistä vallattiin vuoden 640 aikana. Aleksandria piti pintansa vuoteen 641 asti, jolloin koko Egypti oli muslimien vallassa.


title: Simon Gagné

text: Simon Gagné (s. 29. helmikuuta 1980 Ste Foy, Quebec) on kanadalainen entinen jääkiekkoilija.. Gagné on pelipaikaltaan vasen laitahyökkääjä.


title: Simon Gagné

text: Philadelphia Flyers varasi Gagnén vuonna ensimmäisellä kierroksella varausnumerolla 22. Hän pelasi junioriuransa QMJHL:ssä. Siellä hän pärjäsi loistavasti Beauport Harfangsissa ja Quebec Rempartsissa, kunnes siirtyi NHL:ään.


title: Simon Gagné

text: Gagné aloitti hyvin ja teki tulokaskaudellaan 80 ottelussa tehopisteet 20+28=48. Kaudella Gagné lisäsi vauhtiaan vielä vähän ja saalisti 69 ottelussa tehopisteet 27+32=59. Kaudella Gagné teki oman piste-ennätyksensä tehden 79 ottelussa tehopisteet 33+33=66. Kausi meni pieleen, kun loukkaantumisia tuli paljon. Gagné pelasi kaudella vain 46 ottelua, joissa hän teki vain tehopisteet 9+18=27.


title: Simon Gagné

text: Kaudeksi monet odottivat Gagnéa takaisin NHL:n huipulle. 80 ottelussa syntyi kuitenkin ennakko-odotuksiin nähden vaatimattomina pidetyt tehopisteet 24+21=45.


title: Simon Gagné

text: Kausi 2004–2005 oli työsulkukausi ja Gagné piti välivuoden. Kaudella Gagné palasi takaisin huipulle tehden jälleen oman piste-ennätyksensä: 72 ottelussa tehot 47+32=79.


title: Simon Gagné

text: Kesällä 2010 Philadelphia kauppasi Gagnén Tampa Bay Lightningiin. Kaupassa Philadelphia sai puolustaja Matt Walkerin ja neljännen kierroksen varausvuoron vuoden 2011 varaustilaisuudessa. Gagné pelasi Lightningissä kauden ja siirtyi kaudeksi kaksivuotisella sopimuksella Los Angeles Kingsiin. Kings vaihtoi Gagnen takaisin Philadelphiaan helmikuussa 2013, saaden vaihdossa neljännen kierroksen varausvuoron.


title: Tunturi Super Sport

text: Tunturi Super Sport on turkulaisen Tunturin mopotehtaan viimeisiä mopomalleja. Tullessaan markkinoille vuonna 1977 se jatkoi urheilumopojen perinnettä korvaamalla Tunturi Sport -mallin. Rajun näköinen urheilumopo tyyppihyväksyttiin vuonna 1976. Mopossa oli innovatiivinen kaksoisputkikehtorunko, joka teki ajettavuuden Sport- mallia paremmaksi. Moottorina toimi ajoviimajäähdytteinen ja 4- vaihteinen Puch VZ50 N4, joka 1,5 hevosvoimallaan ja reippaalla alakierrosväännöllään keräsi paljon kehuja. Moottori poikkesi hieman edeltäjämalli Sportista, muun muassa sylinterissä oli valurautaholkki ja sylinteri oli kevytmetallia. Täten sylinterin pystyi tarvittaessa porauttamaan. Myös kaasutin oli vaihtunut. Kaasuttimen kiinnitys oli värinävaimennettu. Tunturi Super Sportin lähisukulainen oli Tunturi Trial, joka soveltui vielä paremmin maastoajoon. Tunturi DX oli Super Sportin katuversio, joka erosi Super Sportista muovisten katteiden ja neliönmuotoisen lampun takia. Tunturi Super Sportia valmistettiin vuosina 1977-1987, kunnes Puch-moottorien valmistus loppui. Super Sportia paranneltiin pienin muutoksin valmistusaikanaan, mm etuhaarukka vaihtui kahteen otteeseen. Runkoa muutettiin hieman 80 luvulla uudelle istuimelle sopivaksi.


title: Tunturi Super Sport

text:
Moottorin merkki & malli: Puch VZ50N4
Moottorin tyyppi: 2-tahti
Jäähdytys: Ilma
Iskutilavuus: 49 cm3
Sylinterin halkaisija: 38 mm
Iskun pituus: 43 mm
Puristussuhde: 8,5:1
Suurin teho: 1,1/5000 kW/r/min
Kaasuttimen merkki & malli: Bing 85/11
Pääsuutin: 50-52
Bensasekoitus: 2,50%
Bensatankin tilavuus: 6,5 litraa
Kytkin: Öljykylvyssä toimiva monilevy
Vaihteet: 4
Sytytysjärjestelmä: Kärjellinen magneetto
Jännite: 6 V
Sytytysennakko: 2,0 mm
Katkojan kärkiväli: 0,4 mm
Sytytystulppa: NGK b6hs
Sytytystulpan kärkiväli: 0,5 mm
Akku: -
Pituus: 1850 mm
Akseliväli: 1230 mm
Maavara: 210 mm
Eturengas: 2,25 x 19, paine 2-2,25 bar
Takarengas: 2,75 x 17, paine 2-2,25 bar
Sytytystulpan kiristysmomentti: 10 Nm
Sylinterikannen kiristysmomentti: 10 Nm
Voiteluaineet: 2-tahtiöljy Mobil 2-stroke special, Mobil 2-T
Vaihteistoöljy: Moottoriöljy W/30 kesällä/talvella
Etuhaarukkaöljy: Mobil fork fluid
Vaijerien voiteluöljy: Mobil bike lube
Ketjurasva: Mobil synthetic chain lube
Pyöränlaakerien rasva: Mobilgrease MP tai HP


title: Tunturi Super Sport

text: Paino: 49 kg


title: Luettelo Suomen Natura 2000 -alueista

text: Tämä on luettelo Suomen Natura 2000 -alueista. SCI-alue ("Sites of Community Importance") on Euroopan unionin luontodirektiivin mukaisesti yhteisön tärkeänä pitämä alue. SPA -alue ("Special Protection Area") on Euroopan unionin lintudirektiivin tarkoittama erityissuojelualue.


title: Luettelo Suomen Natura 2000 -alueista

text: Luettelossa kohteet ovat virallisen Natura-nimen mukaisia. Usein samaan Natura-alueeseen kuuluu useita eri kohteita maastossa ja Natura-nimi on annettu jonkin maastokohteen mukaisesti, esimerkiksi Rauvolanlahti-nimiseen Natura-alueeseen FI0200060 kuuluu Rauvolanlahden lisäksi Friskalanlahti ja Kulhon saari.


title: Marie N

text: Marie N (s. 23. kesäkuuta 1973 Riika, Latvia) eli Marija Naumova on yksi Latvian suosituimmista laulajista. Jo vuodesta 1995 hän on menestyksekkäästi osallistunut useisiin musiikkifestivaaleihin ja nuorille suunnattuihin kilpailuihin. Suurin voitto tuli vuonna 2002, kun hän voitti Eurovision laulukilpailun kappaleellaan "I Wanna". Voittoisassa esityksessä Marie N oli pukeutunut aluksi miespuoliseksi keikariksi, joka yritti piirittää taustatanssijan esittämää kaunotarta. Esityksen lopussa kaksi miestanssijaa riisuivat vähitellen Marien päältä tämän valkean puvun paljastaen sen alta naisellisen punaisen mekon. "I Wanna" voitti kilpailun 176 pisteellä, mikä oli 12 pistettä enemmän kuin seuraavaksi sijoittuneella kappaleella.


title: Marie N

text: Marie myös juonsi vuoden 2003 Euroviisut yhdessä Renārs Kaupersin kanssa.


title: Marie N

text: Marie N on latvianvenäläinen ja puhuu sujuvasti sekä venäjää että latviaa.


title: Sabrina, teininoita

text: Sabrina, teininoita ("Sabrina, the Teenage Witch") on yhdysvaltalainen tilannekomediasarja, joka perustuu samannimiseen sarjakuvaan. Televisiosarjan pohjalta on tehty myös muutama elokuva sekä piirrossarja "Sabrina".Sabrina esiintyi ensimmäisen kerran Archie's Madhouse -sarjakuvalehden numerossa 22 vuonna 1962. Hahmon pohjalta luodun sarjakuvan muita henkilöitä olivat alun perin täti Hilda, poikaystävä Harvey ja suippokorvainen Ambrose-serkku. Zelda-täti esiintyi huomattavasti harvemmin. Tädit näyttivät perinteisemmiltä noidilta hattuineen, syylineen ja taikapatoineen. Myös muita tätejä on esiintynyt silloin tällöin. Salem-kissa tuli myöhemmin mukaan taustalle. 1990-luvulla sarjan henkilöitä päivitettiin TV-sarjaa vastaaviksi.


title: Sabrina, teininoita

text: Sabrina tapaa usein Archie-kustantamon sarjakuvien muita hahmoja, kuten Justusta ystävineen, vaikka nämä eivät esiinny TV-sarjassa.


title: Kasettiasema

text: Kasettiasema on tietokoneen massamuistilaite, jota käytettiin lähinnä kotikäyttöön suunnatuissa mikrotietokoneissa. Tallennukseen käytettiin tavallisia ääninauhoja eli C-kasetteja.


title: Kasettiasema

text: Jotkut koneet kelpuuttivat kasettiasemaksi myös tavallisen musiikin kuunteluun tarkoitetun kasettinauhurin ja joidenkin koneiden omilla kasettiasemilla puolestaan pystyi soittamaan musiikkikasetteja. Suosituimmassa 8-bittisessä koneessa, Commodore 64:ssa Commodoren oma 1530 C2N Datassette -asema oli periaatteessa ainoa tuettu, mutta erillisellä kytkimellä ja välijohdolla pystyi huijaamaan tietokonetta ja käyttämään myös mitä tahansa muuta kasettisoitinta sen audiolähdön kautta. Katkaisija kertoi tietokoneelle, että "kasettiaseman" play-painike on painettu alas. Tällä keinolla pystyi myös käyttämään periaatteessa mitä tahansa ääntä tallentavaa laitteistoa massamuistina. Myös alkuperäisessä IBM PC:ssä oli liitin kasettiasemalle, joskin sen käyttö oli hyvin marginaalista tai olematonta.


title: Kasettiasema

text: Kasettiaseman haittana oli sen hitaus sekä se, että kasetti piti aina kelata oikealle kohdalle, kun siltä alkoi ladata ohjelmaa. Kotitietokoneiden kasettiasemien lataus- ja tallennusnopeus oli nykynormien mukaan äärimmäisen alhainen. Esimerkiksi Commodoren Datassette-asemalla tallennusnopeus oli 45–60 tavua sekunnissa.


title: Kasettiasema

text: Tämän vuoksi käytettiin ns. turbo-ohjelmia, jotka olivat käytännössä pakkaus/purku-ohjelmia, jolloin nauhalta ladattavan datan määrä pieneni oleellisesti. Turbo-ohjelmien kanssa ladattaessa näytöltä näki eräänlaisen "skooppinäkymän" nauhalta tulevasta datavirrasta ja siitä pystyi päättelemään, missä kohtaa on ohjelman latauksen alku. Samaisen näkymän mukaan myös säädettiin kasettiaseman azimuth-kulmaa, mikäli käytössä ei ollut Load-it-asema, jossa oli erillinen LED-pylväillä toteutettu näyttö oikean kulman säätämiseksi. Mahdollista oli toki kelata kasetti myös ohjelman alkukohtaa aiemmaksi tai jopa alkuun, mutta silloin tuli odottaa, että kasetti siirtyi normaalilla soittonopeudella ohjelman alkukohdalle. Turbo-ohjelmalla lataus nopeutui noin yhteen kilotavuun sekunnissa.


title: Kasettiasema

text: Tietokoneohjelmia levitettiin myös radion välityksellä siten, että radiosta lähetettiin äänimuodossa dataa, jonka pystyi nauhoittamaan kasetille, kun laittoi nauhoituksen päälle ennen lähetyksen alkamista.


title: Kasettiasema

text: Joissakin 8-bittisissä koneissa kasettiasema oli vakiovaruste, mutta toisaalta esimerkiksi VIC-20:ssä se piti ostaa erikseen.


title: Kasettiasema

text: Tietokonepelit levitettiin C-kasetteina, joiden kopiointi joissain tapauksissa oli helppoa. Kasetin saattoi pystyä kopioimaan analogisesti suoraan toiselle kasetille käyttäen esim. kaksipesäistä kasettinauhuria. Näin tehdyn kopion toimintavarmuus ei kuitenkaan ollut hyvä.


title: Kasettiasema

text: Osassa asemia oli äänipään säätöruuvi, jota säätämällä saattoi kasettiaseman äänipään azimuth-kulman kohdistaa mahdollisimman oikein kohdalleen, mikäli kasettien lukemisessa oli ongelmia.


title: Kasettiasema

text: Useimmat 8-bittiset tietokoneet tukivat myös 5,25 tuuman levykeasemaa, joka piti yleensä ostaa erikseen. Levykeasema maksoi tuolloin koko koneen hintaan nähden huomattavan paljon, ja sitä saattoikin 8-bittisten koneiden aikaan pitää vielä "ylellisyyslaitteena". Levykeasema yleistyi 1980-luvun loppua kohti.


title: Kasettiasema

text: 1980-luvun puolivälissä ilmaantuneissa 16-bittisissä tietokoneissa ei ollut enää kasettiasemaa, vaan tuolloin Amigan ja Atari ST:n myötä perustallennusvälineeksi vakiintui levykeasema ja PC-tietokoneissa kiintolevy. 8-bittiset koneet kuitenkin poistuivat näyttämöltä kasettiasemineen lopullisesti vasta 1990-luvun alkaessa.


title: Korean niemimaa

text: Korean niemimaa on niemimaa Aasian kaakkoisosassa. Se ulottuu 1 100 kilometriä etelään Aasian mantereesta Tyynellemerelle. Sitä ympäröivät idässä Japaninmeri, etelässä Itä-Kiinan meri ja lännessä Keltainenmeri. Koreansalmi yhdistää Itä-Kiinanmeren ja Japaninmeren sijaiten niemimaan eteläkärjen luona ja erottaen sen Japanista.


title: Korean niemimaa

text: Korean niemimaalla on tällä hetkellä kaksi valtiota, Pohjois-Korea ja Etelä-Korea. Ennen toista maailmansotaa Korea oli ollut vuosisatoja yhtenäinen kuningaskunta, joka jaettiin sodan loputtua Neuvostoliiton vaikutuspiiriin kuuluneeseen pohjoiseen ja Yhdysvaltojen tukemaan etelään.


title: Korean niemimaa

text: Niemimaata kutsutaan nimellä "Choson bando" (조선반도) Pohjois-Koreassa ja "Han bando" (Hangul: 한반도) Etelä-Koreassa.


title: Hyvä lehtimiestapa

text: Hyvä lehtimiestapa on termi, jolla kuvataan niitä eettisiä ohjeita, jotka on tarkoitettu lehdistön itsesäätelyä varten. Näistä eettisistä ohjeista poikkeavia julkaisuja kutsutaan usein nimellä Keltainen lehdistö.


title: Pännäinen

text: Pännäinen () on kylä ja rautatieasema Pedersören kunnassa. Se on kunnan hallinnollinen keskus, mutta suurin taajama on Kolppi. Kylä sijaitsee Pohjanmaan radan varrella. Rautatieasema toimii mm. Pietarsaaren kaupungin asemana. Kylän urheilukentällä järjestettiin SM-viestit kesällä 2010.


title: Pännäinen

text: Kylän suomenkielinen nimi ei ole syntynyt luonnollisesti normaalissa kielenkäytössä, vaan se on silloisten Valtionrautateiden antama keinotekoinen käännösnimi Bennäsin kylään perustetulle rautatieasemalle. Myöhemmin nimi levisi myös viralliseen käyttöön. Vastaava etymologia on niin ikään Kolpilla.


title: Aliupseerikoulu

text: Aliupseerikoulu tai -kurssi (AUK) on Suomen puolustusvoimissa koulu, jonka tarkoitus on kouluttaa reservin aliupseereja. Aliupseerit koulutetaan ryhmänjohtajiksi. Opintoihin sisältyy 30 opintoviikon johtajakoulutus ja käytännön harjoittelu.


title: Aliupseerikoulu

text: Kun aliupseereja vielä koulutettiin myös Kanta-aliupseerikoulussa, varusmiesten käymän koulun nimitys oli "Reservialiupseerikoulu" tai "Reservialiupseerikurssi" (RAUK).


title: Aliupseerikoulu

text: Aliupseerikouluun mennään tavallisesti sotamiehen arvoisena peruskoulutuskauden jälkeen, mutta myös miehistötehtävissä varusmiespalveluksen jo loppuun käyneiden tai sitä suorittavien on erikoistapauksessa mahdollisuus päästä niin sanottuun jälki-AUK:hon. Usein "santsareiksi" kutsutaan aliupseereita, jotka toimivat kouluttajatehtävissä tuleville ryhmänjohtajille aliupseerikoulussa.


title: Aliupseerikoulu

text: Aliupseerikoulussa varusmiesten palvelusarvona on (aliupseeri)oppilas ja sotilasarvossa AUK:n kuluessa oppilas tavallisesti ylennetään korpraaliksi. Jälki-AUK:ssa saattaa oppilas olla jo ennen kouluun tuloaan korpraali. AUK:n suoritettuaan oppilaat ylennetään alikersantiksi.


title: Aliupseerikoulu

text: Aliupseerikoulun käyneiden kokonaispalvelusajaksi tulee 347 päivää, ja tavallisin tehtävä koulun jälkeen on ryhmänjohtajana toimiminen. Parhaat alikersantit voidaan palvelusaikanaan ylentää kersanteiksi. Jälki-AUK:n käyneet kotiutuvat AUK:n jälkeen, he siis eivät jää enää palvelemaan johtajakautta.


title: Aliupseerikoulu

text: Varusmiespalvelus sai vuonna 1919 uuden aikajaksottelun. Aliupseerikoulutukseen valitut siirtyivät aliupseerikouluun (AUK) kahden kuukauden kuluttua palvelukseen astumisestaan ja 17-viikkoisen koulutuksen päätyttyä heistä tuli ryhmänjohtajia ja uuden saapumiserän kouluttajia. Vuoden 1922 uudistuksessa perustettiin korpraalikurssit, joiden suorittaneiden koulutus jatkui joko aliupseerikoulussa tai reserviupseerikoulussa.


title: Aliupseerikoulu

text: Kanta-aliupseerikoulutus oli sisällissodan jälkeen tilapäisjärjestelyiden varassa. Saksalaisten kouluttajien johdolla järjestettiin sekä yleisiä että erikoisalojen aliupseerikursseja. Toukokuussa 1921 annetulla asetuksella määrättiin Jalkaväen aliupseerikoulun perustamisesta. Sijoituspaikaksi tuli Viipurin Markovilla. 11 kuukautta kestäneille kursseille ensimmäisiä oppilaita otettiin myös suoraan siviilistä, myöhemmin edellytettiin vähintään vuoden joukko-osastopalvelusta.


title: AUK

text: AUK ja Auk voivat viitata ainakin seuraaviin:


title: Umag

text: Umag () on kaupunki Pohjois-Kroatian rannikolla, lähellä Slovenian rajaa. Sen asukasluku on noin 13 500. Umagista on matkaa Italian Triesteen noin 40 kilometriä. Kaupungissa järjestetään vuosittain tenniksen ATP-kiertueen Kroatian avoin tennisturnaus massakentällä.


title: Umag

text: Umag on Kroatian läntisin kaupunki. Sen alueella sijaitsee Savudrija, joka on koko Kroatian läntisin kohta. Umagia lähin suurehko kroatialaiskaupunki on Pula noin sadan kilometrin päässä.


title: Sitka

text: Sitka ("City and Borough of Sitka"; vuosina 1804–1867 "Novoarkangelsk" (, "Novoarhangelsk")) on kaupunki ja borough Baranofinsaaren länsilaidalla Alexanderin saaristossa Alaskan osavaltiossa. Se on pinta-alaltaan Yhdysvaltain suurin kaupunki. Sitkan asukasluku on kuitenkin vain vajaat 9 000 henkeä, millä se on Alaskan neljänneksi väkirikkain kaupunki.


title: Sitka

text: Nimi Sitka tulee tlingitin kielen sanasta "Sheet’ká", joka on supistuma nimestä "Shee At'iká" - "kansa Sheen ulkopuolella".


title: Sitka

text: Aluetta asuttivat alun perin tlingit-intiaanit (kološit). Ensimmäisen venäläisen siirtokunnan, Arkkienkeli Mikaelin linnoituksen, paikkakunnalle perusti Aleksander Baranov vuonna 1799. Baranov oli johtanut venäläisten toimintaa alueella vuodesta 1791 ja oli samana vuonna 1799 perustetun, keisari Paavali I:n valtuuttaman Venäläis-amerikkalaisen kauppakomppanian kuvernööri. Tlingitit tuhosivat Baranovin perustaman linnoituksen kuitenkin vuonna 1802 ja surmasivat suurimman osan venäläisistä asukkaista. Baranov maksoi jäljelle jääneistä uudisasukkaista 10 000 ruplan lunnaat.


title: Sitka

text: Baranov palasi paikalle vuonna 1804 mukanaan joukko venäläisiä ja aleutteja ja tlingitit häädettiin kylästään. Sitkan taistelun voiton jälkeen venäläiset rakensivat uuden pysyvän linnoituksen, joka sai nimen Novoarkangelsk ("Uusi Arkangeli"), koska sen asema oli samankaltainen kuin Vienanmeren Arkangelin, jonka läheltä Baranov myös itse oli kotoisin. Vuonna 1808, Baranovin vielä ollessa kuvernööri, Novorkangelskista tuli Venäjän Amerikan pääkaupunki.


title: Sitka

text: Vuosina 1834–38 kaupungin pappina toimi isä Ioann Veniaminov (sittemmin Pyhä Innokenti). Hän palasi kaupunkiin 1842 Kamtšatkan hiippakunnan piispana. Piispanistuin pysyi Novoarkangelskissa vuoteen 1863, vaikka Innokenti toimi muualla vuodesta 1850. Näiltä ajoilta periytyvä ortodoksitraditio elää yhä nykyisessä Amerikan Sitkassa.


title: Sitka

text: Jo Venäjän vallan aikana suuri osa virkamiehistä oli kuitenkin protestantteja. Suomalainen Adolf Etholén toimi Sitkassa kauppakomppanian kuvernöörinä 1840-1845 ja Johan Hampus Furuhjelm 1859-1864. Etholén sai luvan luterilaisen seurakunnan perustamiseen, ja Uno Cygnaeus vaikutti sen ensimmäisenä pappina 1840-1845. Tuolloin valmistunut Sitkan luterilainen kirkko (1843) oli ensimmäinen protestanttinen kirkko Amerikan Tyynenmeren rannikolla. Myöhemmin amerikkalaisten uudisasukkaiden virta vahvisti muiden protestanttisten suuntausten vaikutusta.


title: Sitka

text: Vuoden 1867 lokakuussa Sitkassa pidettiin seremonia, jossa Venäjän lippu laskettiin ja Yhdysvaltain lippu nostettiin salkoon, kun Venäjä oli myynyt Alaskan merisaukon vuotakaupan loputtua. Kuitenkin vielä pitkään vallanvaihdon jälkeen, aina Klondiken kultaryntäykseen asti, Yhdysvaltain hallituksen ainoa virallinen edustaja Alaskassa oli yksi Sitkassa toiminut tullitarkastaja. Sitka oli Alaskan territorion pääkaupunki vuoteen 1906, jolloin alueen hallinto siirtyi Juneauhun. Osavaltion ensimmäinen sanomalehti "Sitka Times" alkoi ilmestyä 1868.


title: Sitka

text: Vaikka kullankaivu ja kalasäilyketeollisuus olivat alkusysäyksenä kaupungin kasvulle, Sitka nousi merkittäväksi kaupungiksi vasta toisen maailmansodan aikaan kun laivasto perusti 30 000 työntekijän lentotukikohdan Japonskisaarelle. Saarella on nykyään Sitkan Rocky Gutierrez -lentokenttä.


title: Peruskoulutuskausi

text: Peruskoulutuskausi eli P-kausi on Suomen puolustusvoimissa varusmiespalveluksen kahdeksan ensimmäistä viikkoa, joiden aikana opetetaan sotilaan perustaidot. P-kaudella palvelusarvo on ennen sotilasvalaa alokas, valan jälkeen saa nimityksen aselajista riippuen johonkin sotamiestasoiseen arvoon, kuten jääkäriksi tai tykkimieheksi, merivoimissa matruusiksi, ilmavoimissa lentosotamieheksi. Peruskoulutuskauden tavoitteena olevat sotilaan tiedot ja taitojen hallitseminen osoitetaan ja arvioidaan käytännön kokeessa, ampumataitotestillä, fyysisen kunnon testeillä ja osallistumalla taistelukoulutuksen harjoituksiin.


title: Paarmat

text: Paarmat (Tabanidae) on kärpäsiin kuuluva hyönteisheimo. Paarmoja on maailmassa noin 2 500 lajia, joista Suomessa esiintyy 41. Paarmanaaraat käyttävät ravinnokseen ihmisen ja muiden suurten nisäkkäiden verta.


title: Paarmat

text: Suomessa esiintyy 41 paarmalajia, jotka kuuluvat kuuteen sukuun. Niistä ihmisen kannalta merkittävimpiä ovat sokkopaarmat, suppupaarmat ja varsinaiset paarmat. Noin puolet Suomen lajeista esiintyy koko maassa. Osa lajeista esiintyy vain etelämmässä, ja pari lajia vain Lapissa. Pohjoisen Suomen olosuhteet ovat paarmoille hyvät, sillä siellä on runsaasti soita ja kosteikkoja. Tämän vuoksi monia lajeja tavataan siellä muuta Suomea runsaslukuisempina.


title: Paarmat

text: Suomen paarmalajit suvuittain (jotkin suomenkieliset nimet ovat epävirallisia, Diptera-työryhmän keksimiä):


title: Paarmat

text: Paarmojen paras tuntomerkki on niiden siipisuonitus. Paarmojen siiven kärkeen tulee Y-mäisesti kahtia haarautuva suoni, jonka haarat yhtyvät siiven reunaan sen kärjen eri puolilla. Paarman silmät ovat hyvin suuret ja täyttävät koko pään. Tuntosarvet ovat pitkät ja sojottavat eteen.


title: Paarmat

text: Suomessa tavattavat paarmasuvut eroavat toisistaan ulkonäöltään. Suppupaarmat ovat pieniä ja harmahtavia. Levossa ne pitävät siipiään laskostettuina ruumiin päällä supussa. Sokkopaarmat ovat värikkäitä, niiden ruumiissa on mustia ja vaaleita raitoja ja läiskiä, ja niiden silmät ovat vihreät ja säihkyvät auringonvalossa. Sokkopaarmat pitävät siipiään kolmiomaisesti. Varsinaiset paarmat ovat suurikokoisia, harmahtavan tai rusehtavan sävyisiä, ja monella lajilla on takaruumiissa oranssinrusehtavat läiskät.


title: Paarmat

text: Kun paarman toukka kuoriutuu noin viikon kuluttua muninnasta, se putoaa veteen tai kosteaan rantalietteeseen. Toukka kehittyy aikuiseksi hitaasti – kahdessa tai kolmessa vuodessa – ja pohjoisessa jopa sitäkin hitaammin. Se luo nahkansa monta kertaa. Toukka syö muita hyönteisiä ja selkärangattomia. Sokkopaarman toukka on erikoistunut kuolleisiin ja mätäneviin eläinten ja kasvien jätteisiin.


title: Paarmat

text: Paarma viihtyy vesistöjen ja kosteikkojen läheisyydessä, sillä sen toukat elävät matalassa vedessä ja rantalietteessä. Vahvana lentäjänä se pystyy siirtymään kauas synnyinsijoiltaan.


title: Paarmat

text: Aikuisen paarman elinikä on kaksi tai kolme viikkoa. Suomessa varhaisimmat paarmat alkavat lennellä toukokuun lopulla. Niitä esiintyy eniten keskikesällä, ja heinäkuun lopussa ne alkavat vähetä. Paarmat lentelevät erityisesti aurinkoisella ja heikosti tuulisella säällä.


title: Paarmat

text: Koiraat järjestävät soidintanssin alkukesällä auringonnousun aikaan. Ne kokoontuvat parviin, joissa on enintään 20 yksilöä. Ne leijailevat noin puolen metrin välein ja tönivät toisiaan syrjemmälle. Naaraat seuraavat koiraiden lentelyä ja valitsevat paritteluun parhaan ja rohkeimman koiraan.


title: Paarmat

text: Naaraat etsivät veriannosta, josta saamallaan ravinnolla ne tuottavat joukon munia, munien ne sopivalle alustalle. Koiraiden ainoa tehtävä on löytää parittelukumppani. Ne eivät siksi tarvitse verta, vaan ne syövät kukkien mettä ja kirvojen mesikastetta. Paarmat syövät myös erilaista nestemäistä eläinperäistä ainesta.


title: Paarmat

text: Veriateriaa etsivä paarma löytää kohteensa hyvän kaukonäkönsä avulla. Lähietäisyydellä se suunnistaa iholle lämmön ja hienhajun ohjaamana. Paarman suuosat muistuttavat rosoreunaista pistopuukkoa. Niillä naaras puree kohteensa ihoon reiän josta se imee verta. Varsinaisten paarmojen purema on suurempi ja kivuliaampi kuin muiden paarmasukujen. Puremasta jää iholle verta vuotava haava, joka aiheuttaa paukaman ja kutinaa. Herkimmät ihmiset voivat saada pahojakin iho-oireita. Haava voi tulehtua, jos muut kärpäset pääsevät tuomaan siihen bakteereita. Nauta voi kärsiä paarmoista niin pahoin, että se laihtuu ja sen maidontuotanto laskee huomattavasti. Suomessa paarmat levittävät jänisruttoa ja pernaruttoa, joista ei ihmiselle kuitenkaan ole kovin suurta vaaraa. Tropiikissa paarmat levittävät ihmiseen ja karjaan paljon pahempia tauteja, kuten uniloisia ja onkokerkiaaseja.


title: Paarmat

text: Paarmat ovat hyönteissyöjälintujen, petokärpästen, petopistiäisten, ampiaisten ja sudenkorentojen ruokaa. Loispistiäiset munivat paarman munien sisään.


title: Banjo-Kazooie

text: Banjo-Kazooie on Raren kehittämä ja Nintendon vuonna 1998 julkaisema tasohyppelypeli Nintendo 64:lle. Peli tunnettiin koodinimellä "Project Dream" ennen vuoden 1997 E3-messuilla tapahtunutta nimenpaljastusta. Peli sai osakseen paljon kohua ennen julkaisua, sillä kampanjoinnissa mainostettiin pelin nousevan samoihin sfääreihin kuin "Donkey Kong Country" SNES:llä grafiikoiden suhteen. Alun perin peli oli tarkoitus tuoda markkinoille vuoden 1997 jouluksi, mutta Rare viivästytti julkaisua ja tilalle tuli "Diddy Kong Racing". Banjon ollessa pelissä pelattavana hahmona, se teki "Banjo-Kazooiesta" vahingossa Donkey Kongin spin-off-pelin. "Banjo-Kazooiesta" tuli lopulta yksi Nintendo 64:n myydyimpiä pelejä.


title: Banjo-Kazooie

text: Vuoden 1999 Interactive Achievement Awards -messuilla "Banjo-Kazooie" voitti ”Console Action/Adventure” ja ”Art Direction” -kategoriat, ja se nimettiin Vuoden konsoliseikkailupeliksi ja vuoden peliksi.


title: Banjo-Kazooie

text: Peli julkaistiin Xbox 360 -konsolin Xbox Live Arcade -latauspalvelussa 26. marraskuuta 2008. Vuonna 2015 se julkaistiin myös Xbox Onelle osana "Rare Replay" -kokoelmaa.


title: Banjo-Kazooie

text: "Banjo-Kazooie" sisältää 11 teemoiltaan erilaista maailmaa. Esimerkiksi Clanker's Cavern on likainen putkiviemäri, Gobi's Valley on suunniteltu muinaisen Egyptin mukaan ja Mad Monster Mansion on kauhuteemainen aavetaloineen ja hautausmaineen.


title: Banjo-Kazooie

text: Peli alkaa siitä, kun ilkeä noita Gruntilda kuvittelee olevansa kaunein nainen Spiral Mountainilla. Hän kysyy tietoa puhuvalta kattilaltaltaan, Dingpotilta, joka vastaa aina noidan pyyntöihin ja kysymyksiin. Dingpot kertoo, että ainoastaan Banjon pikkusisko Tooty on kauniimpi kuin hän itse. Gruntilda suuttuu tiedosta ja lähtee etsimään pientä tyttöä, jonka nappaisi mukaansa.


title: Banjo-Kazooie

text: Tooty on juuri tulossa Banjon luokse kylään, että he voisivat lähteä seikkailemaan yhdessä. Banjo vielä nukkuu omassa pedissään, kun Tooty odottelee ulkona veljensä heräämistä. Samaan aikaan Gruntilda syöksyy taivaista ja kidnappaa tytön mukaansa.


title: Banjo-Kazooie

text: Gruntildan suunnitelmana on ryöstää Tootyn kauneus hänelle itselleen. Samassa Banjon tuttu Kazooie herättää nukkuvan karhun, ja he lähtevät ulos katsomaan mitä on tapahtunut, ja tästä seikkailu sitten alkaa.


title: Banjo-Kazooie

text: Banjo-Kazooien kehitysnimenä käytettiin Project Dreamia. Itse pelin kehitys alkoi jo Super Nintendon ajoilta, mutta koska Nintendo 64 oli jo niin lähellä julkaisuaan, pelin kehitys siirrettiin Nintendo 64:lle. Project Dreamissa ei vielä tunnettu karhua (Banjo) eikä lintua (Kazooie); Päähahmoa vaihdeltiin hyvin usein. Pelin ensimmäisessä prototyypissä päähenkilö ihminen, myöhemmin jänis, mutta lopulta päädyttiin karhuun. Banjon piti alun perin seikkailla aivan yksin, mutta Rare halusi tehdä pelin perustoimintoihin tuplahypyn, mutta hypyn tulisi olla looginen ja realistinen. Tämän takia pelintekijät lisäsivät linnun mukaan, jonka nimi oli alun perin vain Kazoo. Mutta tätä nimeä ei voitu käyttää tekijänoikeudellisista syistä johtuen, joten nimeen lisättiin -ie, jonka takia hahmon lopullinen nimi on Kazooie. Henkilöiden nimet tulivat kaikki eri soittimista.


title: Banjo-Kazooie

text: Banjo-Kazooiessa piti alun perin olla 16 maailmaa. Lopulta peliin päätyi vain yhdeksän, koska peli piti saada nopeammin julkaistua. Muutamat näistä kentistä pääsivät itse kehitysvaiheeseen, mutta mitään ei oltu viimeistelty. Tässä on muutamia esimerkkejä betakentistä


title: Predator – saalistaja

text: Predator – saalistaja on vuonna 1987 ensi-iltansa saanut yhdysvaltalainen tieteisfiktiivinen toimintaelokuva, jonka on ohjannut John McTiernan. Elokuvan pääosissa esiintyvät Arnold Schwarzenegger, Carl Weathers, Jesse Ventura ja Kevin Peter Hall. Elokuva kertoo majuri Alan ”Dutch” Schaeferin (Schwarzenegger) johtamasta erikoisjoukosta, joka lähetetään pelastamaan sissien panttivankeja Keski-Amerikkaan. Viidakossa ryhmän jäseniä alkaa kuitenkin väijyä yliluonnollinen saalistaja, avaruudesta saapunut Predator.


title: Predator – saalistaja

text:
Elokuvan tapahtumat sijoittuvat vuoteen 1987. Yhdysvaltain keskustiedustelupalvelu CIA lähettää Guatemalan viidakoihin ryhmän erikoissotilaita, joiden tehtävänä on pelastaa sissisotilaiden kidnappaamia panttivankeja. Pian kuitenkin osoittautuu, etteivät sissit ole yksin tapahtumien takana, vaan viidakoissa vaanii jokin tuntematon yliluonnollinen olento. Olento on tullut ulkoavaruudesta saalistamaan ihmisiä, ja on erittäin kehittynyt tehtäväänsä, sillä se pystyy muuttumaan lähes näkymättömäksi, hyppimään puissa salamannopeasti ja näkemään lämpökameralla saaliit. Olento aloittaa sotilaiden tappamisen viidakossa yksitellen – ja silloin alkaa sotilaiden epätoivoinen ja tukala selviytymistaistelu.
"Video-oppaassa" vuodelta 1994 Bello Romano kehuu komeaa kuvausta ja mykistäviä efektejä ja antaa elokuvalle neljä tähteä viidestä, mikä vastaa sanallista arviota ”erinomainen”.


title: Laajennuskortti

text: Laajennuskortti on piirilevy, joka asetetaan emolevyn laajennuskorttipaikkaan tuomaan tietokoneeseen lisätoimintoja.


title: Laajennuskortti

text: Laajennuskortin ensisijainen tarkoitus on lisätä tietokoneeseen ominaisuuksia joita emolevyssä ei ole, mutta myös laajentaa ja parantaa jo olemassa olevia ominaisuuksia. Esimerkiksi alkuperäisessä IBM PC-tietokoneessa ei ollut graafisia ominaisuuksia tai kovalevyliitäntää, koska silloinen tekniikka ei ollut tarpeeksi kehittynyttä kaiken tämän rakentamiseksi emolevylle. Näytönohjainkortti mahdollisti graafiset ominaisuudet ja ST-506-kovalevyohjain kovalevyn käytön.


title: Laajennuskortti

text: Tytärkortti () on emolevyyn tai laajennuskorttiin kiinnittyvä piirilevy.


title: Laajennuskortti

text: Kortin yhdessä reunassa on laajennuskorttipaikkaan sopiva pitkä liitin, joka mahdollistaa laajennuskortilla ja emolevyllä sijaitsevien mikropiirien välisen sähköisen kommunikoinnin. Korttiin rakennettujen liitospinnien avulla korttiin on mahdollista kytkeä ulkoisia laitteita.


title: Laajennuskortti

text: Tietokoneen kotelon ja emolevyn kokoluokasta riippuen tietokoneeseen voidaan kiinnittää noin yhdestä seitsemään laajennuskorttia. Korttipaikkojen märää on mahdollista lisätä mm. riser-kortin avulla. Laajennuskorttien määrään vaikuttavat myös muut tekijät. Esimerkiksi useimmat vuonna 2010 markkinoilla olevista näytönohjainkorteista vaativat tietokoneen takapaneelista kaksi kannatinpaikkaa, joista toista käytetään näytönohjaimen viilentämiseen jäähdytyssiilillä tai tuulettimella.


title: Laajennuskortti

text: Jotkut kortit ovat "matalaa profiilia", mikä tarkoittaa, että ne ovat tavallisia kortteja pienempiä ja sopivat näin matalampiin tietokonekoteloihin. PCI-liitäntäisille korteille on olemassa matalan profiilin standardi, joka määrittelee paljon pienemmän kannattimen korkeuden ja piirilevyn pinta-alan.


title: Pylväskilvoittelija

text: Pylväskilvoittelija eli styliitta (joskus myös vanhentuneesti pylväspyhimys) oli kristitty askeetti, joka seisoi pitkät ajat rintasuojuksellisen pylvään päässä paastoten ja rukoillen. Kilvoittelu pylvään päällä oli elinikäinen sitoumus, ja osa pylväskilvoittelijoista vihittiin papeiksi, että he voisivat toimittaa liturgian pylvään päällä. Heitä oli varsinkin Bysantin valtakunnassa Syyrian ja Palestiinan provinsseissa 400- ja 500-luvuilla, mutta kilvoittelutapa hiipui pois mongoli-invaasion aikoihin 1200-luvulla. Viimeisimmät tunnetut tapaukset ovat 1800-luvulta Georgiasta ja Romaniasta. Pylväskilvoittelu on alkuaan syyrialainen ilmiö. Tätä hartaudenharjoitusmuotoa esiintyi varsinkin Palestiinassa ja Syyriassa ja sen perustaja ja tunnetuin edustaja oli Simeon Styliitta vanhempi. Hänen kerrotaan eläneen pylvään päässä 30 vuotta Antiokian läheisyydessä ja harjoittaneen laajalti vaikuttanutta saarnatoimintaa. Pylväskilvoittelijoita tunnetaan historiassa 150. Eräitä pylväskilvoittelijoita ovat:


title: Pylväskilvoittelija

text: Pylväskilvoittelijoina oli myös naisia ja eräät heistä perustivat pylväskilvoittelijoiden yhteisön.


title: Pylväskilvoittelija

text: 150 pylväskilvoittelijoista 9 valittiin piispoiksi. Kaksi Syyrialais-ortodoksisen kirkon patriarkoista ovat olleet pylväskilvoittelijoita ennen valintaansa piispuuteen.


title: General Atomics MQ-1 Predator

text: RQ-1A/B Predator on yhdysvaltalainen suurikokoisen sotilaallisen lennokin, sen ohjauksen ja satelliittitietoliikenteen sekä sen keräämän tiedon ja asejärjestelmien käytön muodostama järjestelmä. Predator-yksikkö sisältää neljä Predator-lennokkia ja hallintajärjestelmän (GCS, Ground Control Systems) ja Predator Primary Satellite Link (PPSL)-järjestelmän. Neljän lennokin operointi vaatii 55 henkilöä. Operaatiot kestävät jopa 24 tuntia.


title: General Atomics MQ-1 Predator

text: Normaali miehitys yhtä lennokkia kohden on yksi ohjaaja ja kaksi sensoreiden operaattoria. Predatoria kauko-ohjataan maahallintajärjestelmän (GCS) välityksellä hyvinkin kaukaa lennokin toiminta-alueelta. Sen tietoyhteys toimii joko C- tai Ku-kaistan satellittitietoliikenneyhteyksillä. Lennokkissa on hyvin suuren autonomian omaava autopilotti, joka ylläpitää lentotilaa (nopeus, kohtauskulma, voimalaitteen tehoasetus, ratakulma jne.).


title: General Atomics MQ-1 Predator

text: Predatorin keulassa on värikamera, joka on yleisimmin käytössä lennokin alapuolella olevan maa- tai merialueen seurannassa. Päivätehtäviä varten se on varustettu vaihtelevalla aukolla varustetulla TV-kameralla ja öisin kuva välittyy infrapuna-kameralla. Predator näkee myös savun, sumun ja pilvien läpi SAR-tutkalla, jonka kuva kuitenkin on suhteellisen epätarkkaa matalalla lennettäessäkin. Predator pystyy tallentamaan videota ja valokuvia.


title: General Atomics MQ-1 Predator

text: Tulevaisuudessa Predatorit varustetaan monispektrikameralla (Multispectral Targeting System, MTS), joka tukee erilaisia maalinhakutoimintoja. Kohteeseen voidaan ampua lennokista pari AGM-114 Hellfire -ohjusta. Paino- ja tilasyistä Predatoria ei voi varustaa yhtäaikaisesti kummallakin järjestelmällä (MTS ja SAR).


title: General Atomics MQ-1 Predator

text: Lennokki pystytään purkamaan kuuteen pääosaan, jotka pakataan lempinimellä "arkku" tunnettuun konttiin, joita viedään lentokuljetuksina kohteiden lähelle. Tämä varmistaa lennokin nopean käytön eri puolella maailmaa. Suurin järjestelmän osa on GCS ja se on suunniteltu lastattavaksi C-130-kuljetuslentokoneeseen.


title: Perfect Dark

text: Perfect Dark on Raren kehittämä ja julkaisema ensimmäisen persoonan ammunta- ja hiiviskelypeli. Peli julkaistiin alun perin vuonna 2000 Nintendo 64:lle ja vuonna 2010 myös Xbox 360:lle. Xbox 360 -versiossa grafiikkatekstuurit on uudistettu ja peliin on lisätty Xbox Live -moninpeli sekä pistelista. Rare kehitti myös Xbox 360:n julkaisuun vuonna 2005 pelin "Perfect Dark Zero".


title: Perfect Dark

text: Pelin yksinpeli käsittää 17 eri tehtävää, joissa pelaaja astuu fiktiiviselle Carrington-instituutille työskentelevän agentin, Joanna Darkin saappaisiin. Teknisesti "Perfect Dark" on yksi kehittyneimmistä peleistä Nintendo 64:lle. Pelissä on muun muassa mahdollista valita korkearesoluutioiset grafiikat sekä Dolby Surround -äänet.


title: Perfect Dark

text: Elokuussa 2000 julkaistiin "Perfect Dark" -niminen peli myös Game Boy Colorille, mutta kyse on täysin eri pelistä. Vaikka peli sijoittuu samaan maailmaan kuin Nintendo 64 -versio ja kummankin pääosassa on Joanna Dark, on tarina eri.


title: Foster’s Home for Imaginary Friends

text: Foster's Home for Imaginary Friends on amerikkalainen neljä kertaa Emmylla palkittu 79-osainen piirrossarja. Sarjan on luonut Craig McCracken. Se kertoo 8-vuotiaasta pojasta nimeltä Mac ja hänen mielikuvitusystävästään Blooregard Q. Kazoosta eli Bloosta. Macin äiti ilmoittaa pojalleen, että hän on liian vanha mielikuvitusystävälle, joten hän joutuu hankkiutumaan Bloosta eroon. Onneksi Bloo saa tietää Fosterin kodista mielikuvitusystäville. Mac vie hänet sinne. Asiassa on vain yksi huono puoli: jos Mac ei käy siellä joka päivä kello kolme, joku saattaa adoptoida Bloon, kuten minkä tahansa muunkin mielikuvitusystävän. Fosterin kodissa Mac ja Bloo saavat uusia ystäviä, joihin kuuluvat mm. Eduardo, Coco ja Wilt. Sarja aloitettiin vuonna 2004 ja sitä esitetään Cartoon Network -kanavalla. Sarjaa tuottaa Cartoon Network Studios. Sarjaa esitettiin Yhdysvalloissa kuuden tuotantokauden verran, joka sai päätöksensä vuonna 2009. Ensimmäinen ja toinen tuotantokausi on julkaistu myös DVD:llä Yhdysvalloissa.


title: Foster’s Home for Imaginary Friends

text: Tammikuussa 2009 IGN-sivuston laatiman sadan parhaan animaatiosarjan listan mukaan Foster's Home for Imaginary Friends oli sijalla 85."1. tuotantokausi (2004)"


title: Foster’s Home for Imaginary Friends

text: "2. tuotantokausi (2005)"


title: Foster’s Home for Imaginary Friends

text: "3. tuotantokausi (2005–2006)"


title: Foster’s Home for Imaginary Friends

text: "4. tuotantokausi (2006)"


title: Foster’s Home for Imaginary Friends

text: "5. tuotantokausi" (2007–2008)


title: Foster’s Home for Imaginary Friends

text: "6. tuotantokausi" (2008–2009)


title: Foster’s Home for Imaginary Friends

text: "Lyhyet piirretyt" (2006–2007)


title: Foster’s Home for Imaginary Friends

text: Sarjasta on tehty Craven kehittämä ja julkaisema Game Boy Advance -tasohyppelypeli "Foster's Home for Imaginary Friends" ja Sensory Sweep Studiosin kehittämä ja Midway Gamesin julkaisema Nintendo DS -peli "Foster's Home for Imaginary Friends: Imagination Invaders". Sarjaan perustuvat myös mobiilipeli "Foster's Home for Imaginary Friends: Balloon Bonanza", verkkopeli "Big Fat Awesome House Party" ja Leapster-koneelle tehty opetuspeli "Foster's Home for Imaginary Friends".


title: Kyproksen tasavallan lippu

text: Kyproksen tasavallan lippu on Kyproksen symboli vaakunan ja kansallislaulun ohella. Se hyväksyttiin 16. elokuuta 1960.


title: Kyproksen tasavallan lippu

text: Lipussa on koko saaren kartta sekä sen alla kaksi oliivipuun oksaa, jotka ovat rauhan symboleja, valkoisella pohjalla, joka on toinen rauhan symboli. Kypros on Kosovon ohella ainoa maa, joka esittää koko maa-alueensa lipussaan. Lipun kartta on väriltään kuparin keltainen, joka puolestaan symboloi maan laajoja kupariesiintymiä.


title: Kyproksen tasavallan lippu

text: Kyproksen lipun valitsi maan tasavallan presidentti Makarios III vuonna 1960 turkkilais-kyproslaisen opettajan, Ismet Guneyn, esityksestä. Hänen ajatteluunsa oli vaikuttanut Kyproksen varapresidentti Fazil Küçük.


title: Kyproksen tasavallan lippu

text: Sinistä ja punaista, jotka ovat Kreikan ja Turkin lippujen värit, vältettiin tarkoituksella tavoitteena muodostaa neutraalin värinen lippu. Nykyisin lippu on kuitenkin lähinnä käytössä Kyproksen kreikkalaisten alueella.


title: Kyproksen tasavallan lippu

text: Kyproksen lipun kartan suuruus on 44 % koko lipun pinta-alasta. Kuparinkeltainen väri on Pantone 144-C ja oliivipuun oksien väri on Pantone 336-C.


title: Kyproksen tasavallan lippu

text: Lipusta on kuitenkin usein erilaisia muunnoksia sekä kartan että värien suhteen. Lokakuussa 2005 Kyproksen tasavallan hallitus päätti tiukentaa lippupolitiikkaansa ja määräsi, että vain normit täyttävän lipun valmistus sallitaan.


title: Wikia

text: Wikia (aikaisemmin Wikicities) on wikien ylläpitopalvelu, jota pyörittää mainosrahoitteinen delawarelainen yritys, Wikia, Inc. Wikian perustivat Jimmy Wales ja Angela Beesley Starling vuonna 2004.


title: Wikia

text: Wikian pääasiallisena kohteena ovat kaikki yhteisöt, niin virtuaalimaailmasta kuin tosielämästä. Wikia on maksuton sekä lukijoille että muokkaajille ja käyttäjien tuottama sisältö julkaistaan GNU Free Documentation Licensen ehtojen alaisena. Memory Alphan ja Uncyclopedian tapauksissa sisältö julkaistaan Creative Commons-lisenssin ehtojen mukaisesti.


title: Wikia

text: Wikia, Inc.:lla on läheisiä suhteita niin henkilöstön kuin resurssien puolesta Wikimedia-säätiöön, joka pyörittää Wikipediaa ja muita yhteistoimintaprojekteja. Wikian avainhenkilöt ovat korkeassa asemassa Wikimedia-säätiössä - nimeltä mainiten, Wales (emerituspuheenjohtaja), Michael E. Davis (varainhoitaja joulukuuhun 2007 asti) ja Beesley (toimii Wikimedia-säätiön yhteydenpitokomiteassa ja on myös neuvonantokunnan puheenjohtaja).


title: Wikia

text: Wikia vaihtoi nimensä Wikicitiesistä 27. maaliskuuta 2006 todeten, että ""nimi Wikicities on usein aiheuttanut sekaannusta, sillä monet uskovat sen olevan sivusto kaupunkioppaista ennemmin kuin minkä tahansa aihealueen wikeistä."" Tämän muutoksen jälkeen Wikia ilmoitti saaneena 4 miljoonaa dollaria sijoituksena Bessemer Venture Partners-yhtiöltä. Amazon.com on sijoittanut 10 miljoonaa dollaria (pewnewsin mukaan) Wikian rahoitukseen, jonka seurauksena Jeff Blackburn liittyi yrityksen johtokuntaan.


title: Wikia

text: Marraskuussa 2006 Wikia kertoi sijoittaneensa vain ia markkinointiin, mutta saavuttaneensa silti 40–50 miljoonaa sivun katselua. Jotkin Wikian projektit ovat sijoittaneet rahaa mainontaan itsenäisesti. Yhtiö osti kahdella miljoonalla dollarilla ArmchairGM:n, aiemmin itsenäisesti hostatun MediaWiki-pohjaisen sivuston.


title: Wikia

text: Wikian kotipaikka on Yhdysvalloissa Kalifornian osavaltiossa San Mateon kaupungissa. 27. maaliskuuta 2006 Wikia ilmoitti taseekseen neljä miljoonaa Yhdysvaltain dollaria. Wikialla on teknistä henkilökuntaa Yhdysvalloissa, mutta vuodesta 2006 lähtien sillä on ollut toimipaikka myös Poznańissa Puolassa. Wales kommentoi toimipaikan valintaa: ""Se johtuu kohtuullisista palkoista ja korkeasta laadusta. Halvempia ohjelmoijia on muuallakin maailmassa, mutta laatu puuttuu.""


title: Wikia

text: Wikia kattaa laajan valikoiman aihealueita. Lähes kaikki yhteisöprojektit hyväksytään, paitsi ne jotka kilpailevat Wikimedia-säätiön projektien kanssa. Wikia edellyttää, että kaikki sisältö julkaistaan jonkin vapaan sisällön lisenssien alaisena, kuten esimerkiksi Creative Commons Attribution ja Attribution-Sharealike lisenssit tai GNU Free Documentation License.


title: Wikia

text: Projekti julisti sadannen wikinsä tulleen luoduksi 3. helmikuuta 2005. Vuoden 2006 elokuuhun mennessä sillä oli yli 1 500 wikiä 48 eri kielellä.


title: Wikia

text: Joulukuuhun 2006 mennessä sen Alexa -liikennesijoitus oli noin 2 500 (Uncyclopedia, Memory Alpha ja WoWWiki, Wikian kolme suosituinta wikiä, eivät sisälly lukuun mukaan). Suurin liikennemäärä Wikia.com:in wikeistä on Wookieepedialla, Tähtien sota -aiheisella wikillä, joka vastasi 17 prosentista Wikian liikenteestä toukokuussa 2007 Wikian hostaama World of Warcraft Wiki saa vieläkin enemmän liikennettä omalla domainillaan.


title: Wikia

text: Kaikki domainnimet eivät kuulu wikia.com -domainin alle. Näitä ovat wikit, jotka perustettiin Wikian ulkopuolella, mutta myöhemmin muuttivat Wikiaan. Joissakin tapauksissa muutosta maksettiin rahalla ja/tai osakkeilla domainnimen aiemmalle omistajalle.


title: Wikia

text: Wikia käyttää MediaWiki -ohjelmistoa Linux-palvelimilla, ja tarjoaa sekä teknistä että sosiaalista tukea kaikissa wikiyhteisön pyörittämisen liittyvissä asioissa.


title: Super Mario Galaxy

text: Super Mario Galaxy on Nintendo EAD Tokion kehittämä ja Nintendon julkaisema "Mario"-tasohyppelypelisarjan videopeli. Se julkaistiin marraskuussa 2007 Wiille. Peli on kolmas Mario-sarjaan kuuluva 3D-peli "Super Mario 64":n ja "Super Mario Sunshinen" jälkeen. Peli julkistettiin ensi kerran E3-messuilla 2006.


title: Super Mario Galaxy

text: Pelin inspiraationa toimi Nintendo Space World Event -tapahtumassa esitetty tekniikkademo, jossa nähtiin useita Mario-hahmoja liikkumassa loivasti kaarevalla alustalla. "Galaxyn" suunnittelija Yoshiaki Koizumi ajatteli, että pyöreät kentät voisivat olla kiinnostavia Marion kaltaiselle hahmolle, mutta hahmon luoja Shigeru Miyamoto ei vakuuttunut aluksi idean toimivuudesta. Miyamoto hyväksyi Koizumin idean vasta kun hän oli esitellyt Miyamotolle useita testikenttiä.


title: Super Mario Galaxy

text: Vuonna 2010 pelin jatko-osa "Super Mario Galaxy 2" julkaistiin Wiille.


title: Super Mario Galaxy

text: Pelattavuudeltaan "Super Mario Galaxy" poikkeaa huomattavasti aiemmista 3D-peleistä, sillä peli sijoittuu avaruuteen. Kentissä edetään liikkumalla useita pieniä ja/tai suuria planeettoja pitkin. Uutena asiana on painovoima, jonka avulla pelaaja voi kiertää putoamatta planeetan ympäri.


title: Super Mario Galaxy

text: Pelissä pelaajan tehtävä on kerätä Voimatähtiä (engl. "Power Stars"), joiden avulla Mario voi vapauttaa Prinsessa Peachin (engl. Princess Peach) hänet ryöstäneen Bowserin kynsistä. Kentästä toiseen siirrytään Komeetta-Observatorio (engl. "Comet Observatory") nimisellä aluksella. Kentät on jaettu kuuteen eri huoneeseen, joita ovat Terassi (engl. "Terrace"), Vesiputous ("Fountain"), Tupakeittiö ("Kitchen"), Makuuhuone ("Bedroom"), Konehuone ("Engine Room") sekä Puutarha ("Garden"). Näiden lisäksi kenttiä voi saada myös Nälkäisiltä Lumilta (engl. "Hungry Luma") sekä erillisiä tehtäviä suorittamalla ja salamaailmoista.


title: Super Mario Galaxy

text: Jokaisen alueen lopulla pelaajan pitää kohdata joko Bowser Jr. (parittomat maailmat) tai Bowser (parilliset maailmat). Voitettuaan hän saa Jättitähden (engl. "Grand Star") ja pääsee uuteen alueeseen. Ideana on kerätä kokonaisuudessaan 120 Voimatähteä, ne kerättyään pelaaja saa mahdollisuuden kerätä samat tähdet Luigilla. Luigi osaa hypätä korkeammalle ja lyödä kovemmin, mutta varjopuolena hän liukastelee pysähtyessään. Tämän jälkeen pelaajalle tulee vielä yksi galaksi läpäistäväksi sekä Mariolla että Luigilla.


title: Super Mario Galaxy

text: Mariolla on useita eri liikkeitä. Hän voi juosta, hiipiä, hyppiä, kantaa esineitä ja uida. Uutena liikkeenä on pyörähdysisku, jolla hän voi tuhota vihollisia ja esteitä. Toisena uutuutena pelaaja voi Wii Remotella osoitella ruutua ja keräillä Tähtipalasia, niitä voi mm. heittää vihollisia päin. Mario voi myös mm. ratsastaa rauskun selässä veden päällä ja olla kuplan sisällä, jota pelaaja ohjaa Wii Remotella osoittamalla.


title: Super Mario Galaxy

text: Mariolla on pelissä elämämittari, jossa on kolme pykälää. Hän menettää siitä aina yhden palan vahingoittuessaan, kuten törmäämällä viholliseen tai putoamalla laavaan. Mittaria voi täyttää väliaikaisesti kuuteen ottamalla Elämäsienen, joka löytyy usein vaikeista kentistä ja niitä voi ostaa ennen pomovastustaistelua.


title: Super Mario Galaxy

text: Pelissä on useita uusia lisävoimia. Pelistä löytyy Mehiläissieni, jonka otettuaan Mario voi lentää hetken aikaa ja kiipeillä hunajaseinillä, Boosieni, jolla hän voi leijua ja mennä kaltereiden läpi, Vieterisieni, jolla hän voi pomppia korkealle, Jääkukka, jolla voi luistella veden päällä, Sateenkaaritähti, jolla hän muuttuu voittamattomaksi (käytännössä sama kuin keltainen tähti muissa sarjan peleissä) ja Punainen Tähti, jolla voi lentää. Pelistä löytyy myös yksi vanha lisävoima, Tulikukka.


title: Super Mario Galaxy

text: "Super Mario Galaxy" sisältää myös moninpelin, jossa toisella pelaajalla on käytössään yksi Wii Remote. Sillä hän voi myös keräillä tähtipaloja, pysäyttää vihollisia ja tehdä korkealle ulottuvan erikoishypyn.


title: Super Mario Galaxy

text: Pelin alussa prinsessa Prinsessa Peach kutsuu Marion sadan vuoden välein pidettäviin Star-festivaaliin. Mario saa kutsun ja lähtee matkaan. Kun Mario saapuu paikalle ovat juhlat jo alkaneet, Bowser hyökkää yllättäen Sienivaltakuntaan ilmalaivoilla, kaappaa Prinsessa Peachin ja kuljettaa hänet maailman keskipisteessä sijaitsevaan galaksiinsa. Mario löytää itsensä Tähtitaivaan portilta ja Luman avulla Mario saa aikaan pienen tähtipyörähdyksen. Marion on kerättävä tähtiä päästäkseen kaikkiin galakseihin ja matkustaakseen Bowserin omistamaan galaksiin. Siellä Marion on kohdattava Bowser pelastaakseen Peachin.


title: Super Mario Galaxy

text: "Super Mario Galaxy" sai erittäin myönteisen vastaanoton. Muun muassa IGN antoi pelille arvosanaksi 9.7/10, GameSpot 9.5/10 ja Edge 10/10


title: Super Mario Galaxy

text:
Myös Suomessa peliä kehuttiin. Tero Lehtiniemi antoi Pelaajalehden sivulla pelille arvosanaksi 10/10 ja
Suomen Gamereactor myös 10/10, sanoen sen olevan "maailman paras tasoloikka"..


title: Super Mario Galaxy

text: "Super Mario Galaxy" on myynyt yhteensä 11,72 miljoonaa kappaletta, tehden siitä kahdeksanneksi myydyimmän Wii-pelin.


title: Lippuautomaatti (VR)

text: Lippuautomaatti (vuoteen 2011 asti Junamaatti) on suomalaisen rautatieliikenneyhtiö VR:n automaatti, josta voi ostaa junalippuja. Laitteella voi myös tulostaa Internetistä ostetut tai puhelimitse varatut liput. Sillä ostettavat liput pystyy maksamaan pankkikortilla ja yleisimmillä luottokorteilla, mukaan lukien Visa Electronilla. VR:n Veturi-kanta-asiakkaat voivat tunnistautua automaatilla viivakoodilla varustetulla henkilökortilla. Ilman korttia voi selata aikataulu- ja hintatietoja. Huomattavaa on, että laitteet eivät myy kaukojunien lippuja kello 1.30–4.00 välisenä aikana.


title: Lippuautomaatti (VR)

text: Lippuautomaatti toimii Windows 7 Essemble -käyttöjärjestelmällä. Aiemmin käytössä oli Windows XP Professional ja sitä ennen Windows NT 4.0 Workstation -käyttöjärjestelmä, ja laitteen sisällä oli vanha työasema-PC-laite, jonka mallista ei ollut tarkkaa varmuutta.


title: Lippuautomaatti (VR)

text: Junamaatin käyttö terminä poistui käytöstä 14. syyskuuta 2011 tapahtuneen lippu-uudistuksen myötä. Jatkossa automaatteja kutsutaan pelkästään lippuautomaateiksi.


title: Lippuautomaatti (VR)

text: Lippuautomaatteja on seuraavilla paikkakunnilla.


title: Kuntopyörä

text: Kuntopyörä on kuntoilulaite, jossa polkeminen tapahtuu normaalista polkupyörästä eroten paikallaan. Se kuuluu lähes jokaisen kuntosalin laitevalikoimaan ja on yleinen myös kotikäytössä. Kuntopyöräilyllä, kuten normaalillakin pyöräilyllä voidaan kehittää aerobista kuntoa sekä jalkalihasten kestävyyttä.


title: Kuntopyörä

text: Kuntopyörissä perustoiminto on normaalin polkupyörän vaihteita vastaava vastuksen säätö. Kuntopyörän vastus on joko manuaali- tai servosäätöinen kestomagneettivastus tai sähkömagneettivastus. Vanhemmissa malleissa ei ollut mittareita, mutta nykyään perusmalleistakin löytyvät yleensä ajan, matkan, nopeuden, kalorinkulutuksen ja sykkeen mittaus. Tunnettuja kuntopyörien valmistajia ovat Tunturi ja Kettler.


title: Kuntopyörä

text: Ergometriksi kutsutaan laitetta, joka osaa mitata harjoittelun tehonkulutuksen watteina. Ergometri ovat tavallisimmin juuri kuntopyörä, mutta voi olla myös muu kuntoilulaite, esimerkiksi soutulaite.


title: Juoksumatto

text: Juoksumatto on sisätiloihin tarkoitettu kuntoilulaite. On olemassa mekaanisia juoksumattoja, joissa juoksu tapahtuu ylämäkeen ja käyttäjän paino itse pyörittää mattoa. Ne on kuitenkin tarkoitettu lähinnä kävelyyn ja kevyeen hölkkään. Valtaosa juoksumatoista on sähkökäyttöisiä. Juoksumatossa käytetään joko DC- tai AC-moottoria: DC-moottori sopii kotikuntoiluun, kun taas AC-moottori soveltuu myös vaativaan ammattimaiseen käyttöön, kuten kuntosaleille.